**ПРОТОКОЛ ОТ ЧЕТИРИДЕСЕТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 13 октомври 2022 година, начало 09:00 часа**

От общо 51 общински съветници присъстваха 44, отсъстваха: Веселин Велчев, Гергана Николова-Спасова, Евгени Игнатов, Илиян Илиев, Орлин Дяков, Станимир Станчев и акад. Христо Белоев. Заседанието беше открито и ръководено от Иво Пазарджиев – Председател на Общински съвет – Русе.

**Г-н Иво Пазарджиев:** Уважаеми колеги, часът е 09:05. Моля, всички да заемат местата си в залата. Моля да стартираме проверка на кворума. Четиридесет и двама общински съветници са се регистрирали по електронна система. Имаме необходимия кворум да започнем нашата работа. Откривам четиридесетото редовно заседание на Общински съвет – Русе. На основание чл.106, ал.1 от Правилника за организация и дейността на Общински съвет – Русе, неговите комисии и взаимодействието му с общинската администрация, обявявам постъпилите питания. От предходната сесия, имаме едно постъпило питане от госпожа Биляна Иванова, на което се иска писмен и устен отговор. Питане от общинския съветник Траян Тотев с Вх. №777/28.09.2022г., на което се иска само писмен отговор, с оглед на което връчвам отговора на господин Тотев сега. Заповядай. Има още едно питане от общинските съветници от групата на Демократична България, което е постъпило след срока съгласно нашия правилник. Ако администрацията има готовност, виждам че има такава, тъй като отговора е в мен. Нека да се отговори още на това заседание, тъй като касае общественозначим въпрос, който би следвало гражданите да имат информация по него. Съгласно чл.109, писмените отговори там където се искат писмен и устен отговор, ще бъдат връчени след завършване на процедурата по чл.108. Започваме с разискванията по дневния ред. Имаме предложения за три извънредни точки. Първата е с Вх. №813/11.10.2022г. „Промяна на броя на потребителите на социални услуги – делегирани от държавата дейности, считано от 01.11.2022г.“. Втората извънредна точка, която ни се предлага е с Вх. №815/12.10.2022г. „Кандидатстване на Община Русе по процедура чрез директно предоставяне на безвъзмездна финансова помощ BG05SFPR002-2.001 „ГРИЖА В ДОМА“ на Програма „Развитие на човешките ресурси“ 2021-2027, за конкретни бенефициенти /КБ/“. И третата е с Вх.№816/12.10.2022г., „Разкриване на нова социална услуга „Кризисен център за непридружени деца, чужди граждани и деца бежанци в риск“ на територията на Община Русе, държавно делегирана дейност, считано от 01.11.2022г.“. Предлагам така както ви ги изброих въпросните три точки, да ги включим като първа, втора и трета точка. Други предложения по дневния ред има ли? Кмета иска да вземе думата по дневния ред, заповядайте.

**Г-н Пенчо Милков:** Уважаеми господин Председател, уважаеми общински съветници, гости на заседанието, русенци. Предлагам преди започване на работата по обсъждане на точките от дневния ред, да направим следното. Поканил съм днес в залата директора на ВиК – Русе. Аз съм се подготвил да ви дам информация. Също така съм поканил и ръководителя на ВиК Асоциацията господин Спасов, който също е в залата. Въпроса е общественозначим изключително много и по подобие на нашата работа с ковид кризата, когато във всяко заседание ние ви предоставяхме вярната информация, отговаряхме на всички въпроси. Според мен е правилно да започнем да го правим така в стегнат вид. Отделно окуражавам абсолютно всеки един, когато има необходимост от информация съветник, веднага колегите ми са инструктирани от мен, веднага да ви я предоставят, за да може във вас да е вярната информация. Отделно на страницата на ВиК има информация, инж. Милев днес говорихме сутринта, също е открит по всяко време да ви дава информация за развитие на проекта, какво се случва, какви опасности има и каква е ситуацията. Аз желая те да бъдат изслушани и да им бъде дадена думата за няколко минути, след което наистина считам за важно, всеки който има въпроси да ги зададе. Това е обстоятелство, което промени нашия град, промени ситуацията в която живеем и много са въпросите, много е недоволството. Трябва регулярно да се дава информация според мен и отделно, всичко което кажат съветниците, кмета и директора на ВиК да имат предвид в тяхната работа. В началото само ще кажа, в мен е писмото, на всички които проявяват интерес. Абсолютно в срок общината е изпратила информацията искана този път от Националното сдружение на общините за предоставяне на средства за асфалтиране след ВиК проекта. В самия ВиК проект има средства за асфалтиране в рамките на ВиК проекта. Ние сме искали допълнително подкрепа от държавата и това сме почнали да го искаме много преди някой да се сети, че е възможно и трябва да се прави още през миналата година и са поредица от писма, ходения и срещи. Община Русе присъстваше в едно от постановленията, сега то е отменено. Продължават усилията ни отново за предоставяне на средства от държавата за асфалтиране след ВиК. Говорим в повече от това просто да се затворят изкопите. Така че аз до тук ще спра. Готов съм и аз да давам информация, ако имате необходимост, но наистина предлагам да се изслуша инж. Милев и господин Спасов, за да може по ВиК темата да се изчерпят в началото всички въпроси. Благодаря ви.

**Г-н Иво Пазарджиев:** Благодаря на Кмета. Други предложения по дневния ред? Не виждам. Първо гласуваме предложението ми за трите извънредни точки, така както ги предложих по ред на тяхното входиране, като първа, втора и трета точка. След това ще гласуваме предложението за изслушване на Илиян Милев и Пламен Спасов. Само ще изчакаме технически да имаме готовност да гласуваме предложенията. Първо за извънредните точки. Гласуваме включването в дневния ред на извънредните точки.

**КВОРУМ – 44. С 44 гласа „за”, 0 „против” и 0 „въздържали се” се прие предложението.**

**Г-н Иво Пазарджиев:** Сега ще гласуваме и предложението за изслушване на Илиян Милев и Пламен Спасов. Системата е стартирана, моля гласувайте.

**КВОРУМ – 44. С 44 гласа „за”, 0 „против” и 0 „въздържали се” се прие предложението.**

**Г-н Иво Пазарджиев:** Гласуваме дневния ред като цяло. Няма значение на монитора… Гласуваме дневния ред, колеги.

**КВОРУМ – 44. С 44 гласа „за”, 0 „против” и 0 „въздържали се” се прие следния проект за**

**ДНЕВЕН РЕД:**

1. Вх.№813/11.10.2022г. Промяна на броя на потребителите на социални услуги – делегирани от държавата дейности, считано от 01.11.2022г.
2. Вх.№815/12.10.2022г. Кандидатстване на Община Русе по процедура чрез директно предоставяне на безвъзмездна финансова помощ BG05SFPR002-2.001 „ГРИЖА В ДОМА“ на Програма „Развитие на човешките ресурси“ 2021-2027, за конкретни бенефициенти /КБ/.
3. Вх.№816/12.10.2022г. Разкриване на нова социална услуга „Кризисен център за непридружени деца, чужди граждани и деца бежанци в риск“ на територията на Община Русе, държавно делегирана дейност, считано от 01.11.2022г.
4. К.л. № 1018 Приемане на решение за предоставяне за управление на новоизградени активи собственост на Община Русе на „Асоциация по водоснабдяване и канализация на обособената територия, обслужвана от „Водоснабдяване и канализация“ ООД – Русе
5. К.л. № 1019 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“
6. К.л. № 1021 Даване на съгласие за учредяване възмездно право на прокарване и сервитут на техническа инфраструктура – захранващ кабел 20 kV през ПИ 47336.64.184 с НТП - пасище, публична общинска собственост
7. К.л. № 1022 Предоставяне безвъзмездно за управление на общински недвижим имот, находящ се в град Русе, за нуждите на Общински младежки дом – Русе
8. К.л. № 1023 Отдаване под наем на обособена част от имот - публична общинска собственост, предоставен за управление на СУ „Васил Левски“ – гр. Русе, ул. „Гео Милев“ №1
9. К.л. № 1024 Провеждане на процедура по чл. 39, ал. 4 от Закона за общинската собственост
10. К.л. № 1025 Актуализиране на Списък по чл. 104, ал. 1 от ЗФВС на спортните обекти, които може да са обект на управление и разпореждане по Закона за физическото възпитание и спорта, и допълване на Програмата за управление и разпореждане с имоти-общинска собственост в община Русе през 2021 г., със спортни обекти-общинска собственост
11. К.л. № 1030 Споразумение за побратимяване между град Русе, Република България и град Берисо, провинция Буенос Айрес, Република Аржентина
12. Съгласие за сключване на допълнително споразумение към Договор № 96-00-10/26.04.2022г. (за безвъзмездно прехвърляне на правото на собственост върху имот – частна държавна собственост, по реда на чл. 54 от ЗДС) за промяна на образователната институция която ще ползва прехвърлената безвъзмездно в полза на Община Русе сграда с идентификатор 63427.7.368.1, в гр. Русе, ул. „Рига“ № 1
13. Утвърждаване член на Съвета на директорите на „Общински транспорт Русе“ ЕАД след проведен конкурс
14. К.л. № 1028 Корекция на Бюджета на Община Русе за 2022 година
15. К.л. № 1029 Промяна на списъка на лицата и длъжностите, имащи право на транспортни разходи, съгласно чл. 35 ал.1 т.1и т.2 от ПМС №31/17.03.2022г. от Бюджет 2022 година, утвърден с Решение на Общински съвет № 898, прието с Протокол №33/26.04.2022г.- Приложение № 18
16. К.л. № 1027 Приемане на анализ на потребностите от подкрепа за личностно развитие на децата и учениците на територията на Община Русе
17. К.л. № 1026 Предоставянето на топъл обяд по Процедура за директно предоставяне на безвъзмездна финансова помощ BG05SFPR003-1.001 – „Топъл обяд“ по Програма за храни и основно материално подпомагане 2021-2027, като местна дейност по смисъла на Закона за публичните финанси и кандидатстване на Община Русе по Процедурата
18. Даване на съгласие за кандидатстване пред Фонд „Социална закрила“ с проект Целева програма „Патронажна мобилност за доставка на топъл обяд“
19. К.л. № 971 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатор 63427.10.1839 находящ се в местност „Арнаут дере“, землището на гр. Русе, община Русе
20. К.л. № 972 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – външно ел. захранване и външна водопроводна връзка до ПИ 65348.66.7 в м. „Люцерните“, землище на с. Сандрово
21. К.л. № 973 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 80460.285.470, находящ се в местност „Баламата“, с. Червена вода, община Русе, област Русе
22. К.л. № 974 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – външно ел. захранване и външна водопроводна връзка до ПИ 72357.706.42 в м. „Черкезките ясаци“, землище на с. Тетово
23. К.л. № 975 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатор 63427.150.322 по КККР на гр. Русе, находящ се в местност „Караманлийка“, землището на гр. Русе, община Русе
24. К.л. № 976 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатор 63427.149.548 по КККР на гр. Русе, находящ се в местност „Касева чешма“, землището на гр. Русе, община Русе
25. К.л. № 977 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.149.885, находящ се в местност „Касева чешма“, землище на гр. Русе, Община Русе
26. К.л. № 978 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.153.2230, находящ се в местност „Караач“, землище на гр. Русе, Община Русе
27. К.л. № 979 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.167.293, находящ се в местност „ДЗС - Птичарника“, землище на гр. Русе, Община Русе
28. К.л. № 980 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.149.535, находящ се в местност „Касева чешма“, землище на гр. Русе, Община Русе
29. Питания

**Г-н Иво Пазарджиев:** Първо ще започнем с изслушването на инж. Илиян Милев директора на ВиК – Русе ЕООД. Заповядайте, инж. Милев.

**Инж. Илиян Милев:** Добър ден! Уважаеми господин Председател, уважаеми общински съветници, гости. Подкрепям идеята на кмета да ви информираме, въпреки че доста обстойно информираме през сайта си и през медиите за прогреса на проекта. Всички знаете колко е голям, мащабен и създава неудобства на гражданите и гостите на града. Мога да ви запознавам с физическия напредък на проекта и по-конкретно ако имате въпроси за конкретни обекти. Също така, винаги може да е информирате и чрез ВиК и чрез сайта и на място, заповядайте когато ви е необходимо. Към момента напредъка физическия на проекта е изградена 95% от канализацията заложена по проекта и 54% от водопроводите. Като цяло има пет договора за строителство с пет различни консорциума, като два от консорциумите са на 100% завършени. Остават довършителни работи и финални разплащания. От другите три договора единия е на 70%, другия е на 55% и третия е на 22%. Няма да ви обременявам с други цифри. Ако искате може направо към въпросите да преминем, като предлагам да зададете всички въпроси и да отговоря на един път, защото може да се дублират въпросите.

**Г-н Иво Пазарджиев:** Добре. Нека и Пламен Спасов да се изкаже. Заповядайте, господин Пламен Спасов.

**Г-н Пламен Спасов:** Уважаеми господин Председател, уважаеми господин Кмете, уважаеми общински съветници. Аз ще бъда съвсем кратък. Много от проблемите, които възникнаха в момента са въпрос не само на организация, не само работа на институциите, но и чисто законодателни проблеми. Затова ви предлагам в един обозримо кратък период да ви подготвя едно становище на Асоциацията, в което да изложа пред вас онези законодателни промени, които следва да се променят, за да може нашата съвместна работа да бъде наистина в полза на гражданите. Тези законодателни промени, ние сме ги инициирали вече като членове на Асоциацията и те касаят работата и дейността на асоциациите във всички области на държавата ни. В момента ремонтираме около 66 км. Водопроводна мрежа, но на територията ни има над 6 000, т.е. този проект няма да бъде нито първия, нито последния. Ако ние сега не си извадим поуките и изводите, защото е хубаво човек да се учи от собствените си грешки, но и трябва да смята, че това е единствения начин да научи нещо ново. Следващият ни проект ще тръгне по същия начин. В тези законодателни промени трябва точно и ясно да бъде определено мястото на общината като собственост на ВиК съоръженията, мястото на Асоциацията и мястото на ВиК дружеството. Това е, което бих искал да ви кажа. Наистина така се обръщам към вас с пожеланието да седнем и да изготвим един проект, който да улесни работата ни занапред, а да не въртим един и същи проблем непрекъснато, да виждаме това, което става над водопроводните тръби – асфалтирането, а въобще да не се взираме всъщност какви тръби се поставят, защото тази мрежа в момента е на 60-70 години. Тя е устискала времето, но дали мрежата, която изграждаме в момента, която изграждаме по този проект с европейски средства ще издържи толкова години. Това е главния въпрос за русенци. Не е въпроса, изключително важен е въпроса как ще посрещнем зимата, пролетта, какви ще ни бъдат улиците, но мисля че по-важното нещо е това, което ни предстои в следващите години. Благодаря.

**Г-н Иво Пазарджиев:** Благодаря на господин Спасов. Има ли изказвания? Асен Даскалов.

**Г-н Асен Даскалов:** Благодаря, господин Председател. Наясно съм, че този проект, трябва да изтърпим това неудобство. Много е важен за град Русе. Въпросът ми е практически за един участък, който затруднява придвижването на не малка част от нашите съграждани от двата може би най-големи квартала „Дружба“ и „Чародейка“ плюс 1500-2000 работещи в района. Въпроса ми към инж. Милев е, кога планирате да бъде отворен бул. „Христо Ботев“ за движение в двете посоки, тъй като първоначално трябваше да бъде (по спомен) през октомври, но самото начало се забави. Просто какъв е срока, за да знам и когато ме питат да мога и аз да давам адекватен и верен отговор. Благодаря.

**Г-н Иво Пазарджиев:** Благодаря на господин Даскалов. Госпожа Елеонора Николова ми направи…По друга тема извън дневния ред? Добре. Господин Владислав Атанасов. Преди да почнат точките по дневния ред, както сме го гласували, тъй като системата има определени несъвършенства, ще помоля наистина да ми давате знак от място. Ще ви поглеждам в залата, за да… Заповядайте, господин Атанасов.

**Г-н Владислав Атанасов:** Благодаря за предоставената дума. Въпросът ми е сходен. Въпросът ми е следния. Какво се случва със строителството по ул. „Цар Калоян“? По-специално на кръстовището с ул. „Тома Кърджиев“. Ситуация, която беше изключително нетърпима през цялото лято. Там се извършва „ремонт на ремонта“. Доколкото знам за трети път се прави подмяна на тръбите в този участък. Запрашеността през цялото лято беше изключително нетърпима за целия квартал, изключвам шума. През цялото време там не се спазваха строителни правила и норми. Работеха работници без обозначение, без строително облекло, без каквото и да е. Т.е. през цялото време беше неясно какво се случва в този участък. От вчера има някаква обозначителна табела. Пропадналия камион, който вие знаете като ситуация е най-малкото. Това е просто една човешка грешка. Но в този участък продължават строителните работи и аз искам да знам, кога се предвижда завършването на този обект. Още повече, че в този район не само хората от квартала търпят щети. Регионалния исторически музей, давам един отделен пример, почти цялото лято един от обектите му, каквато е Римската крепост „Сексагинта приста“, достъпа до нея беше изключително ограничен, в резултат на което множество от посетителите на града и наши гости, нямаха достъп към този обект. Така че, предполагам може да дадете отговор за някакво завършване на този строителен участък. Благодаря.

**Г-н Иво Пазарджиев:** Благодаря, господин Атанасов. Други изказвания има ли? Биляна Иванова, след нея Тодор Койнов.

**Г-жа Биляна Иванова:** Благодаря, господин Председател. Моя, всъщност не знам дали е въпрос, по-скоро е молба към инж. Милев. Разбирам, че се изисква технологично време за това след като се насипе с камъни вече приключилия ремонт, да се асфалтира отгоре. Разбирам, че практиката е такава, че се оставя на камъни, за да може да се слегнат тези камъни. Доколко е правилно не разсъждавам по тази тема. Обаче, давам ви конкретен пример, но той абсолютно не изчерпва, нали примера ми е единичен случай. Кръстовището на пазара, където преминават колите примерно завиват ляв завой посока кръговото. Камъните са се изровили в една част и образуват една голяма дупка, която първо създава опасност, защото там има и ръб, да се нарежат гумите на колите и второ нали, за други повреди по автомобилите създава доста голяма опасност за движението. Та, въпросът ми е, явно ще се изчаква, за да се слегнат тези камъчета в тези участъци, но поне да се следи и да се наслагват поетапно такива камъни, за да не се образуват такива дупки създаващи препятствия и възможности за ПТП. Благодаря.

**Г-н Иво Пазарджиев:** Благодаря, госпожа Иванова. Господин Койнов.

**Г-н Тодор Койнов:** Уважаеми господин Председател, аз ще бъда съвсем кратък. Искам да попитам за ул. „Петрохан“, тъй като там се работеше, стигна се до ул. „Захари Стоянов“ и машини, всичко изчезна и интересува ме дали ще продължи полагането на тръби по ул. „Петрохан“ и до къде ще стигне? Благодаря.

**Г-н Иво Пазарджиев:** Благодаря на господин Койнов. Други въпроси и изказвания? Светлозар Симеонов, след него Галин Ганчев. Заповядайте.

**Г-н Светлозар Симеонов:** Здравейте на всички. Във връзка с всички тези ремонти, то е ясно че ще ги изтърпим. Въпросът е обаче следния, до къде ще стигнат средствата за асфалтиране по проекта, който го изпълнява в момента по европейската програма. Въпросът ми е следния, заради това, защото сградата на ВиК, целия участък, цялата улицата е асфалтирана от-до. Това означава ли, че останалите улици, които са разкопани ще бъдат направени по същия начин или ще бъдат само определените участъци, които са изрязани? Благодаря.

**Г-н Иво Пазарджиев:** Благодаря, господин Симеонов. Галин Ганчев, заповядай.

**Г-н Галин Ганчев:** Уважаеми господин Кмет, уважаеми господин Председател, колеги. Към инж. Милев се обръщам. Гражданите не роптаят, инж. Милев, заради това че правите такъв огромен ремонт. То е огромно строителство за такова голямо количество работа, дейност, която трябва да бъде извършена. Гражданите роптаят, че някои неща се бавят толкова много, че просто е отвратително да ги гледаш и давам веднага един пример. Улица „Гео Милев“ в Дружбите, тя отива до Пощата на Дружбите, самите Дружби и онази улица, не й знам точно името, която отива към старото АОНСУ на времето, които стоят разровени, канала е направен, поставени са тръбите от 4 месеца и сигурно има немалко такива улици и такива ремонти, които стоят с месеци. Не само че е улегнало, не само че колите са минавали и са го отъпкали достатъчно това, което е било изровено, но то не е запълнено, дори не е запълнена частта, която е била отсечена. Такъв ми е въпроса. Кога онези дейности на отделните фирми, които са свършили и са свършили отдавна, аз исках да попитам и това, което Асен преди малко попита, огромния трап на бул. „Христо Ботев“, какъв е срока, кога евентуално той ще бъде завършен? В началото беше казано, че лявата лента ще се използва двупосочно и в едната и в другата посока. Няма такова нещо, а това е най-големия квартал на Русе. Всички обикалят през „Охлюва“, през „Чародейка“, за да си стигнат до домовете. Това е големия въпрос. Пак казвам, гражданите разбират, че това е изключително важен ремонт, че той е за години, може и за век, дай Боже тръбите да са такива, че да може да издържат век, но когато се направи един участък, кога трябва да завърши, какви са сроковете той да бъде завършен? Благодаря ви.

**Г-н Иво Пазарджиев:** Благодаря, господин Ганчев. Деница Иванова.

**Г-жа Деница Иванова:** Уважаеми господин Председател, уважаеми господин Кмет, колеги общински съветници. Господин Милев, имам следния въпрос. Тъй като проекта е започнал с да не кажа две години-три закъснение, пред че той е по проект, финансовата рамка, която е заложена през 2019-та със сигурност цените на консумативи, тръби, които се полагат, тогава са били изчислени по една друга методика, в момента не е такава. Въпросът ми е следния. Финансово ще можем ли да изпълним този проект и след това евентуално, ако има финансови корекции за чия сметка ще бъдат? Благодаря.

**Г-н Иво Пазарджиев:** Благодаря. Други въпроси има ли? Госпожа Наталия Кръстева.

**Г-жа Наталия Кръстева:** Уважаеми колеги, слушайки преждеговорещите, моето е по-скоро изказване, не е въпрос и тук се обръщам към господин Милев, към господин Спасов. Разберете, ръководители на различни структурни звена, че хората не ги вълнува колко фирми са спечелили обществените поръчки, не ги вълнуват колко договора са подписани. Тук по-скоро кардиналния въпрос е за контрола. Контрола, който се осъществява и упражнява върху всичко това, което тече в момента в град Русе. Да, очевидно при всеки един голям проект има съществени неудобства за всички нас, но тук по-скоро въпроса е следния и той вълнува всички нас, не само съветниците, а и нашите съграждани. Преди да почне ремонта, беше ли направена среща на която, Вие поетапно да разпределите участъците, които ще ремонтирате, защото нетърпимостта на гражданите възникна от там, че масово започна да се копае в целия град. Резонен е въпроса защо не започнахте примерно с ремонт на водопроводите, да речем в кв. „Чародейка“ и да беше оповестено на гражданите. Да, ще имате неудобство. Това неудобство ще бъде примерно в рамките на три месеца или на шест месеца. Ще се създаде временна организация на движение, ще се направят обходни маршрути, но това неудобство ще касае само гражданите в кв. „Чародейка“. След определен период от време преминаваме в „Дружба“. След определен период от време преминаваме в друг квартал. За мен беше недопустимо един такъв кардинален проект, да започне масово разкопаване на града. Резонни са въпросите на всички колеги, които по-скоро вложиха конкретика за отделни улици, но тези три или пет улици, които те споменаха не обхващат цялото неудобство, което беше създадено в града. И искам да ви кажа, че господин Спасов говори за законодателни промени, господин Милев каза, че редовно оповестяват на сайта какво става. Ами да, но хората не ги вълнува колко структурни звена отделно са ангажирани с един мащабен ремонт. На хората им писна от прехвърляне на отговорност от една структура в друга структура. Потърпевша е цялата община, респективно и ръководството на общината, което отнася така голяма част от негативите. Но в крайна сметка, за мен изначално трябваше да се седне да се направи един план, защото в годините назад при предни ръководства не едно и две, също е имало мащабни ремонти в града, които са вървели…

**Г-н Иво Пазарджиев:** Времето изтече.

**Г-жа Наталия Кръстева:** Да, приключвам. …които са вървели поетапно и чак такова неудобство и не искам да използвам по-силна дума, в Русе не е било. За мен кардиналния въпрос е да спрете да прехвърляте отговорности, защото по този начин е видно, че при едни администрации, които се утежняват със структурни звена и размитата отговорност не решава кардинално проблемите на русенци. Така че, моля отговорете, имате ли срещи на които вие ясен план създадохте за работа, с ясни улици и в крайна сметка имаме и една общинска Наредба приета мисля, че предходния мандат, която касае точно възстановяване на улични платна след ремонти. Ясно разписани са отговорностите, ясно е разписан контрола и санкциите. Благодаря.

**Г-н Иво Пазарджиев:** Благодаря. Елисавета Досева.

**Г-жа Елисавета Досева:** Уважаеми господин Председател, Кмете, колеги. Аз не съм специалист по ВиК, но съм водач на превозно средство, както предполагам повечето от вас и непрекъснато сме из града. Неудобствата са за всички, но питането ми е и то е породено от въпроси на много граждани, че много малко хора работят по разкопаните места по тези или ако има десет човека, двама работят, останалите дават ценни съвети. Възможно е и да не е така, но като всеки европроект и този има период на изпълнение. Наближава зима и ако тази зима е истинска зима на 100%, ще се спрат каквито и да са работи. Ако този проект е с време, което приключва в определен момент и не е приключено, могат ли фирмите да си тръгнат и да оставят града ни в това състояние, защото проекта е приключен. Така че, ако можете да отговорите, дали в срок в рамките на проекта ще може да се приключи всичко, което е започнато и ще приключат и проблемите на гражданите? Благодаря.

**Г-н Иво Пазарджиев:** Благодаря на госпожа Досева. Мисля, че се събраха доста въпроси вече на които да се отговори, след което трябва да започнем и нашата работа по дневния ред същинската. Така че, инж. Милев, заповядайте. Ще помоля стегнато така, доколкото е възможно най-кратко да се отговори на всички въпроси.

**Инж. Илиян Милев:** На въпроса на господин Даскалов за задържателния резервоар на бул. „Христо Ботев“. Графика за строителство беше за три месеца изпълнение на задържателния резервоар и съпътстващите канали. Като се забави започването на изпълнението поради това, че обходния маршрут предвиден на булеварда е през ул. „Филип Станиславов“. Трябваше първо да се асфалтира ул. „Филип Станиславов“, тогава започна изграждането на задържателния резервоар. Започна в средата на август, при три месеца трябваше да завърши в средата на октомври. Знаете дъждовете в началото на септември, които събориха част от изградените участъци, т.е. затрупаха с пръст изградени участъци, които се наложи почистване и обратно възстановяване, така че към момента крайна дата за приключване на задържателния резервоар е средата на ноември. Следващия въпрос за „Цар Калоян“. По „Цар Калоян“ прави сте, състоянието и метода на работа на тази фирма не е никак задоволително. Неколкократно им е обръщано внимание. Самият строител дори смени екипа, затова имаше период на застой и около две седмици нямаше работа по обекта, за да подобри качеството групата, която работи. Ще продължим да ги натискаме да изчистват и да поддържат работната площадка в по-добро състояние. За следващата седмица е планирано да работят в участъка от ул. „Рила“ до ул. „Тома Кърджиев“. На Биляна Иванова относно асфалтирането, сега процеса той се дублира малко и с въпроса на…да. На места не се изчаква да се слегне, за да се асфалтира, просто на места се засичат няколко различни проекта. Може би не сте наясно как е разделен самия проект. Единият изпълнител изгражда главните водопроводи за град Русе, които водоснабдяват целия град и в участъка от кв. „Чародейка“ по „Филип Станиславов“ до „Гео Милев“ и „Студен кладенец“ е един изпълнител, който програмата му на строителство е изключително съобразена с това да не се прекъсва водоподаването за града. Няма как да оставим града без вода. Сменя се първо единия водопровод, подава се по стария, след това се правят връзки, превключвания и неговия график на строителство няма как да се съобрази с всички останали строители. Другият изпълнител, който си работи изцяло в „Средна кула“ и „Долапите“ и „Св. Димитър Басарбовски“, там са предприети мерки да не се затварят няколко улици едновременно, за да могат гражданите да стигат до домовете си. И там е направена такава организация за достъп по време на строителството на отделните граждани. Третият изпълнител, който в момента работи по „Цар Освободител“, по „Плиска“, той сменя изключително гръбнака на водоснабдителната система на град Русе. Това са етернитови водопроводи 500 диаметър, които са на повече от 60 години и се сменят с чугуни. Надяваме се да имат експлоатационен срок поне 50-60 години. Това също е, може би сте усетили в неделя, имаше ниско налягане в частите на града, изключително важно за как и от къде ще се превключва водоснабдяването на кварталите. Та, конкретно за асфалтирането и камъка. Застъпват се няколко изпълнители на една и съща улица. На „Гео Милев“ се застъпват и тримата изпълнители. Първо са минали с магистралните водопроводи, второ тези които строят по „Васил Левски“ и „Еленин връх“ и в момента тези, които трябва да сменят площадковия, уличния водопровод. Няма как да асфалтираме и след това другите да го разкопаят. Така че има такива няколко места в града, които ще бъдат асфалтирани след като приключи и последния изпълнител. Няма как да ги вкараме да работят едновременно, защото на всеки вид дейност има специфичен начин на работа. Аз изключително много ги натискам изпълнителите да асфалтират колкото се може по-бързо, но знаете колко асфалтови бази имаме в Русе и колко реално фирми могат да асфалтират. Почти всички изпълнители са взели една фирма за асфалтиране, която обслужва и нашия обект и Републиканска пътна мрежа и общинските обекти. Така че, борим се максимално бързо да се затварят. Някои улици успяваме, някои не успяваме. Другият въпрос свързан с асфалтирането по Наредба № 27 на общината, когато инфраструктурата, която сме я подменили или изградили, засяга повече от 50% от настилката, се възстановява цялата настилка. Такъв е случая на ул. „Добруджа“, на ул. „Пристанищна“, на „Филип Станиславов“. Такъв ще бъде случая на „Гео Милев“, на „Студен кладенец“. Другите улици, където сменяме, подменяме и нарушаваме настилка по-малко от 50%, програмата си има предвидени средства за асфалтиране и се асфалтира в обхвата на нарушената настилка на изкопите.

**Г-н Иво Пазарджиев:** Има ли още?

**Инж. Илиян Милев:** Деница Иванова за финансовата рамка. Знаете, на 30.09 излезе една методика на МС за индексация на строителните договори и по-скоро за материалите включени в строителните договори. В тази връзка няколко срещи имам и с управляващия орган на „Околна среда“. Вчера бях, днес също трябва да пътувам за МРРБ, за да видим как ще бъдат осигурени тези средства за компенсация, индексация във връзка с методиката на строителните фирми. Вече имаме постъпили искания от тях. В процес сме и на намиране на средствата и на допълнителни споразумения. За срещата преди проекта не мога да кажа, аз знаете, че съм от три месеца управител на ВиК. Може би това, което в началото обясних. Всеки изпълнител строи по различна програма, която е свързана по-скоро с технологичната работа на водоснабдителната и канализационната система, а не толкова на териториален принцип. Много е хубаво наистина в един квартал и където можем в „Средна кула“ и „Долапите“ сме го направили, но тук в града няма как да стане. Виждате като затворим две улици „Духовно възраждане“ и „Кирил Старцев“ и просто се блокира половин квартал. Това от повече от три месеца, поне аз откакто съм управител го коментираме и обсъждаме и опитваме да бъде с минимални неудобства за гражданите с общината. Всеки понеделник всички строители са при инж. Недев относно разрешаването им на временните организации на движение.

**Г-н Иво Пазарджиев:** Да. По-кратичко, ако може да отговорите на останалите въпроси.

**Инж. Илиян Милев:** Ами, ако не съм отговорил на някоя от въпросите. „Петрохан“, ул. „Петрохан“ следващата седмица ще работят от ул. „Тича“ до ул. „Захари Стоянов“. Това е главен клон, който гражданите изключително големи неудобства търпят, тъй като се снабдяват от един резервоар, който е над АОНСУ-то, ей там ул. „Гоце Делчев“. Тази вода се връща обратно до бл. „Калоян“ по целия път по ул. „Згориград“, „Петрохан“ и „Рига“. Предвидено е в проекта изграждането на хидрофор, който да направи възможно водоснабдяването на тази напорна зона от 2 страни, така че за в бъдеще да нямат такова прекъсване на водоснабдяването. Така че, голяма част от този водопровод е изградена. Остава още малка част в посока „Родина“ и изграждането на хидрофора. Мисля, че отговорих на всички въпроси.

**Г-н Иво Пазарджиев:** Благодаря Ви, инж. Милев за… Реплика ли искате да направите? Добре. Реплика за Владислав Атанасов.

**Г-н Владислав Атанасов /реплика/:** Благодаря, господин Председател. Под формата на реплика ще задавам един много важен уточняващ въпрос за същата улица „Цар Калоян“. Тъй като тя в момента е павирана, а тук се говори за асфалтиране, какъв е начина на възстановяване на тази улица – отново ще бъде павирана или ще бъде асфалтирана и какво се случва с паветата, които се изваждат в момента по проекта?

**Г-н Иво Пазарджиев:** Добре. Благодаря на господин Атанасов. Няма други реплики. Инж. Милев за дуплика и…

**Инж. Илиян Милев /дуплика/:** Ще бъде препавирана. Паветата се изнасят, съхраняват и ще бъдат върнати.

**Г-н Иво Пазарджиев:** Благодаря Ви. Втора реплика. Госпожа Кръстева само и след нея кмета на Община Русе.

**Г-жа Наталия Кръстева /реплика/:** Господин Милев, с цялото ми уважение, Вие казахте, че сте от три месеца, ние всички знаем, но всеки един ръководител на институция би трябвало да е наясно с процеса, който е стартирал преди това. В крайна сметка, асфалтовата база дали е една, дали всички вземат от едно място, има и други асфалтови бази. Да, ще се утежни финансово с транспортирането на този асфалт целия процес, но в крайна сметка ние искаме да видим работещи решения. И това дали се копае в един участък, Вие говорите технологични процеси, които ние не разбираме, хората също не ги разбират, но искат да видят крайния резултат, искат да видят и контрола, защото временна организация на движение съпътства всяко едно, дори някой да реши да си оправя фасадата, пак прави временна организация на движение. Тя се съгласува от общината, но ние искаме да видим контрол, искаме да видим етапи различни, искаме да видим завършеност. Така че, пак казах, нека да не се прехвърля отговорност, нека да е ясно изначално и да се направят изводите, както казахте и Вие в експозето си на изказването, но когато се стартира такъв проект пак казвам, овреме се сяда, мисли се какво ще засегне и не се прави така кардинално. Много преди това е имало такива инфраструктурни големи проекти.

**Г-н Иво Пазарджиев:** Благодаря, госпожо Кръстева. Кмета на Община Русе и продължаваме по дневния ред.

**Г-н Пенчо Милков:** Уважаеми господин Председател, уважаеми съветници. Няколко думи ще кажа и аз по отношение на прехвърлянето на отговорност. Общината навлезе активно като субект в процеса, въпреки че не е възложител на процедурите, въпреки че не дължи плащане на фирмите и реален контрол по закон и по договорите няма. Ние навлязохме в процеса можейки да прехвърлим отговорността, ние не го правим. Навлизаме, днес започнах първи да говоря и ще завърша първи да говоря. В съзнанието на хората кмета носи отговорност за всичко. В този проект обаче, трябва да е ясно на всички вас и на хората. Когато общината инициира голямо строителство, тази година в един от кварталите наведнъж двадесет и четири междублокови пространства. В друг в момента седем, в друг шест. Тогава общината почва и свършва абсолютно планомерно за хората, с надпис, с всичко. Тогава ти си възложител и така е било и при предходни мои други градоначалници. Когато в случая в твоя град дойде държавен проект, на който ти не си страна по договорите, не държиш парите при себе си да можеш да оперираш с тях и да задържаш при некачествено изпълнение, това много утежнява нашата работа. Но тук трябва да имате всички едно нещо предвид. Аз мога да вляза много остро и много популярно би била една такава моя постъпка. Да спираме работа преди да бъде завършено асфалтиране, да глобяваме, да разпореждам, да ходя да правим снимки, да спираме. Това какво ще доведе? Този проект трябваше да стане за три години, той започна на третата. Започна на третата и не съм го почнал аз на третата. Този проект е написан във време преди да бъда кмет тук. В реалност, в която не съм оперирал не съм, но почнат е две години по-късно. Тук отговарям на всички, които казват защо се копае масово – ами защото на третата година ВиК – Русе трябва да отговори на един въпрос. Не просто сложили ли са тръбите в земята, а подобрили ли са качеството на водоподаването, намалили ли са авариите и трябва да го докажат пред финансиращия орган. Не го ли докажат това нещо в края на процедурата, познайте от къде ВиК ще върне на управляващия орган всички пари, защото тогава ще трябва да ги върне всичките. Ами през сметките за вода и заради това позицията на общината не може да бъде. Ние имаме едно оръжие и това е разрешаването на разкопаване на дадена улица, временната организация на движение. Ако ние забавяме постоянно разрешаването на следваща улица да разкопаят, накрая когато проекта се провали, ще трябва да върнем тези средства от нашите сметки за вода. Това е изключително трудния ребус. По отношение също нещо, което инж. Милев му прави чест, той поема организацията три месеца. Постоянно са на терен. Пропусна да ви каже, че вече е назначил инженер, който на всяко разкопаване или асфалтиране и закопаване вече да бъде на всяка улица, за да се упражнява ежедневен контрол, а не само по документи в последствие при приемането. Това е нова стъпка, която трябва да доведе до успех, но пропусна да ви каже, не знам умишлено или не, може да прехвърли и той отговорността, че по проекта 130 млн., някой друг някога назад много преди нас двамата, е избрал фирма за не знам, може би милион беше, която трябва да е ръководител на обекта, която трябва да подреди пъзела и тетриса. И там има ръководител на проекта, но когато ти виждаш, че ръководителя не ръководи, какво правиш, ако се казваш Милев или Милков, ами почваш да ги събираш и да ги ръководиш намесвайки се вътре и хората да виждат, че уж ти си виновен, а ти не си, защото не си избрал ръководителя на проекта, който трябва да ръководи, но не ръководи и затова ще ръководим проекта каквото и да ни коства, за да завърши успешно. По отношение носенето на асфалт, има асфалтови рецепти и температура, на която асфалта трябва да се положи, затова има и максимална отдалеченост, която може да бъде асфалтовата база. По една или друга причина, в едно друго ръководство, тя от общинска става частна. Защо „тя“, ами защото е тя, те не са „те“ и съответно на това разстояние ние имаме „тя“ тази база и в нея те трябва да ходят и да вземат асфалта, който трябва да се постави в определена температура и това поставя един абсолютно технологичен тесен участък в реализацията на този проект. Ние, като община ежедневно, днес съм подписал няколко констативни протокола за замърсяване, за прахоляци, за струпване на строителни материали, за неспазване на водове. Това се върши от общинска администрация и се налагат санкции. И най-важното, което искам да кажа на съветниците, на инж. Милев ясно и на всички русенци, Община Русе няма да приема участък, който не счита за качествено отремонтиран. Дали е цялостно асфалтиран или е асфалтиран върху изкопа, освен Наредба №21 има правила, които регламентират ремонта на асфалтова покривка на участъци, т.е. точно какво трябва да бъде направено. До момента ние не сме приели улица, дали ви изглежда асфалтирана или не и ако приемем, защото ние не можем да не подпишем един акт, ние трябва да го подпишем с особено мнение и така ще стане в „Средна кула“ и „Долапите“. Тук искам ясно да го заявя. В отдел правен на общината е подготвена молбата до съда за обезпечение на доказателствата. Ние ще обезпечим доказателствата на един бъдещ иск, който ще бъде състоянието на пътната мрежа към този момент. От тук насетне ще започнем да пишем писма. Аз не иска да съдя ВиК, защото това означава да се гръмнем сами в главата, защото общината и русенци плащат сметките на ВиК. И какъв смисъл има да осъдим ВиК, значи сами да си повишим сметките за водата. Затова ние няма да водим дело. Ние ще обезпечим доказателствата, юристите ме разбират. В една предварителна процедура за всяка улица, сега започваме „Средна кула“ и „Долапите“, след това за всяка една, която ми кажат, че е готова, ние ще пишем за да може да се направи експертиза. Да, ще платим експертизите, които ще бъдат от вещи лица, но след това ще мога в един случай, в който вече сме „пристиснати до стената“ и не се изпълнява качествено, да си потърсим правата. Но от кого да ги потърсим, пак питам аз, като осъдим ВиК? Едно ВиК, което ще трябва да върне парите на управляващия орган и след това да не плати на общината, а пък ние да им го платим през сметките за вода. Тази математика не ми харесва. Много ясно го обяснявам, просто да го разберете. Пет лот-а са, в петте лот-а осемнадесет фирми. Нито той ги е избирал, нито аз съм ги избирал. Ето това е ситуацията, правдива, истината. Благодаря ви.

**Г-н Иво Пазарджиев:** Благодаря на кмета на Община Русе. Изчерпахме темата. Имаме заявено изказване от името на група по точка извън дневния ред от господин Асен Даскалов. Заповядайте, господин Даскалов. След него госпожа Елеонора Николова също направи такова заявление.

**Г-н Асен Даскалов:** Благодаря, господин Председател. Уважаеми господин Кмет, уважаеми общински съветници. Използвам правото, което ни дава нашия Правилник да ви запозная с един проблем, за който бяхме информирани вчера. Това е град Мартен, улица „Дунав“ №17. От снимките ясно се вижда, че недобросъвестни граждани са замърсили този участък на брега на р. Дунав. Каква е целта им, дали просто да ги изхвърлят отпадъците на нерегламентирано място, за да не заплатят необходимата такса или евентуално да бъде заравнен в последствие терена и увеличена площта пред някоя къща, не мога да кажа, мога само да гадая. Използвам тази най-висока трибуна на територията на нашата община, за да призова общинска администрация вероятно със съдействието на РИОСВ, да реагират по възможно най-бързия начин. Ако бях получил по-рано сигнала, щеше да бъде чрез питане или по друг позволен начин. И това, наистина, разчитам господин Кмете, господин Недев, господин Владимиров, по най-бързия начин да вземете съответните мерки, които ви позволява закона и това нарушение да бъде преустановено, а ако откриете и извършителя да бъде санкциониран по съответния ред. Благодаря.

**Г-н Иво Пазарджиев:** Благодаря на господин Даскалов. Кмета да вземе отношение.

**Г-н Пенчо Милков:** Уважаеми господин Даскалов, не съм в известност за този проблем. На съветниците мога да кажа, че в пъти гондоли с отпадъци ежеседмично изнасяме много нерегламентирани сметища. Направих сигнал на проф. Владимиров, ще направим днес проверка. Искам да се изпратят веднага лица. Мирослава ще провери да не е изключителна държавна собственост терена, т.е. дали имаме право да правим разходи за почистването, защото стотици хиляди левове, тук пак го обявявам, общината дава да почистим нерегламентираните сметища, т.е. някой отива, хвърля го някъде и всички ние плащаме да се почисти. Аз понеже виждам кмета на Мартен господин Тонев, не сме се наговаряли да бъде по това време тук, но ако иска да вземе отношение. Не знам ул. „Дунав“ №17 този случай какъв е, ако ти е известен кажи. Аз изпращам проверка днес, за да реагираме и съжалявам, че се налага тук да го дискутираме този въпрос. Благодаря ви.

**Г-н Иво Пазарджиев:** Кмета на Мартен ще вземе отношение.

**Г-н Димо Тонев:** Уважаеми господин Председател, уважаеми господин Кмет, общински съветници. За първи път виждам тази снимка, но това, което така съм запознат с Мартен, това е може би частен имот, но ще трябва да отида да го видя и аз точно, за да кажа за къде става въпрос. Защото сега на снимката нали не може да се определи точното място, както каза господин Милков. Ако може и аз да присъствам нали с хората…? Видях и къщата. Долу-горе ми е позната коя е къщата, но трябва да се отиде на място да се види точно и къде попада, защото аз не мога да кажа до къде са границите на имота.

**Г-н Иво Пазарджиев:** Добре. Добре, господин Тонев. Благодаря Ви. Продължаваме. Госпожа Елеонора Николова.

**Г-жа Елеонора Николова:** Уважаеми господин Председател, уважаеми господин Кмет. Аз взимам думата по повод на една тревожна вест, която според мен само ни дава основание да бъдем по-осторожни да се положат по-големи усилия. Това е във връзка с отказаната финансова помощ от държавата за 8,7 млн. лева. За разлика от много други граждани, аз не смятам, че въпроса е крайно решен, защото се запознах с условията, които НСОРБ е договорило, а то е, че трябва да има проектна готовност, строително разрешение едно и второ, че трябва да има доказателства, че подземната комуникация и инфраструктура е готова и че е приложена уличната регулация. Т.е. нашето искане за финансова помощ дори е подранило, защото към настоящия момент, когато вървят тези ремонти, ние не можем да представим такива доказателства. Аз взимам думата по повод недостатъците, които наблюдаваме в работата на общинска администрация и се обръщам към Вас господин Милков с искането, Вие да поемете лично наблюдението върху работата, защото нашето виждане е, че госпожа Илиева не се справя добре, поради неразбирането на факта или може би незнанието, че трябва да се заделят пари за планиране. Вие знаете много добре, че този проект, който сте подали в МРРБ, първо не обхваща всички улици и няма проекти за тях и второ, строителното разрешение, което ги съпровожда, също не включва всички улици, които са предмет на исканата финансова подкрепа. Поради което настояваме, Вие да се намесите решително, така че да се направи проектиране за всички улици, за които ние очакваме финансова помощ и разбира се това проектиране да бъде след това и санирано с едно строително разрешение. Нашите наблюдения върху работата на този сектор на общината са трайни. Аз по този повод имам питане и какво се случи с парите, които бяха обещани за подкрепа за ремонт на летището. Те бяха там два или три милиона, ние не знаем какво се случва там. Отделно, още 2021 година от „Бедствия и аварии“ бяха обещани средства за моста за ЛВЗ. Проследих няколко изказвания на госпожа Илиева в медиите, които макар и да съм лаик в това отношение, ме кара да смятам, че тя трайно не разбира какво е основен ремонт и какво е текущ ремонт. Тя говори за текущ ремонт, а там трябва да се подменят фуги, лагери и т.н. и там също според мен няма проектиране. Т.е., от името на нашата група, аз така се обръщам към Вас със забележка за работата на госпожа Илиева, с искане към Вас, Вие да проявите реално конкретен контрол върху това да се извърши своевременно проектиране на всички улици, за които очакваме да бъдат ремонтирани. Виждаме, че върху главата на общината ще се стовари един чужд проблем. Ние разбираме всичко, което ни казвате и разбира се сме не по-малко разтревожени. Освен тези около 140 улици, които ще бъдат засегнати от водния цикъл, имаме и голяма част от пътната настилка, която е напукана и в лошо състояние от тежките камиони, които преминават. Така че, бихме очаквали в следващите месеци Вие да ни запознаете с едно подробно проектиране разположено във времето и с така един доклад по какъв начин ще бъде финансиран този ремонт. Благодаря.

**Г-н Иво Пазарджиев:** Благодаря на госпожа Николова. Кмета на Община Русе ще отговори.

**Г-н Пенчо Милков:** Уважаема госпожо Николова, уважаеми господин Председател, уважаеми колеги. Аз очаквах този въпрос и по отношение на него пак ще кажа така, и за летището ще ви дам отговор, и за ремонта на всички улици за искане за асфалтиране от Правителството, защото до сега при вас и при господин Стоилов за мащабен ремонт на улиците беше ползван единствено кредитен ресурс. Идеята да се преборя за пари от Правителството отново е наша и тя е непрекъсната и пак ще кажа, че ние продължаваме своите усилия, ще ви дам детайлна информация. От първия момент, в който съм станал кмет непрекъснато общувам с всички правителства, включително и първото, което заварих редовното правителство последното на ГЕРБ. Непрекъснато, непрекъснато. Аз само при Финансовия министър там бях три пъти и тогава се осигуриха средствата за ларвицидно пръскане. От тогава съм искал средства за асфалтиране в Русе. Нещо, което никога не е давано. От тогава непрекъснато, защото всички други общини, последното постановление на това редовно правителство, при което бях и за Столична община беше 10 млн. за асфалтиране. Ей така, поредните 10 милиона. Кога Русе е получавала така пари, а другите големи градове десет години назад непрекъснато са получавали такива пари и това е крайно нечестно. Не знам повдиган ли е този въпрос? Да се искат пари от правителството за ремонт на наши улици. Никога не сме получавали, освен капиталовата субсидия по процентче както всяка община получава от държавата. Така че, това ми е битка, която водя и сега ще информирам, какво се случва. Това сега би трябвало, в момента действа петото правителство, на което съм му поставил този въпрос, очаквам шесто. Евентуално, ако сме късметлии, но това е най-голямата криза за русенска община от всички кризи, които виждаме, и война, и цени и Ковид. Смяната непрекъснато на държавното управление, пред което се поставят държавните въпроси. Община Русе присъстваше със сума в пълния претендиран обем от 17,5 млн. в бюджета, който се провали и разпадна последното редовно правителство в регионалния бюджет. След това се направи наново Постановление, в което Община Русе присъстваше със сума след мое посещение пак при финансовия министър, регионалния министър, обяснение какво е. За улици, за улици, без проект, без нищо, 7,8 млн., което също беше съществена подкрепа. При промяната, падането на последното редовно правителство, сегашното правителство реши, че ще промени отново правилата и то ще раздаде парите, при което се приеха съвършено различни нови правила, а именно не просто проект, а трябва да имаш сключен договор с изпълнител. И сега, на уличната мрежа в Русе, която има трошено-каменна основа, изградена е преди много време, не е нужно да се прави инвестиционен проект, за да бъде асфалтирана. Промяната фрезоване и асфалтиране е текущ ремонт. Когато имаш проект, става дума за основни ремонти. Това е голяма разлика. Ние нямаме нужда дори и след ВиК да сменяме трошено-каменна настилка в другите участъци и да правим проекти. Въпреки това отделно каква беше изненадата, когато те казаха, да се представят проекти и сключени договори с изпълнител и пренареждат картите отново. Какво направихме ние? Ние извадихме проектите и сключените договори с изпълнител по повод на изтегления кредит от предишната администрация за улиците, които бяха спрени, за да се направи ВиК структурата. Там сме извадили разрешения за строеж, те казват „и само едно разрешение за строеж“ и тук нашия късмет е, че в разрешенията за строеж, винаги в предните когато кредита е оттеглен, в едно разрешение са по няколко улици. Ние сме подали разрешението за строеж, защото те ни лимитират, едно разрешение с вече избран изпълнител. И ние сме кандидатствали с това разрешение за строеж по тези правила на това правителство и то е станало в срок. И това, което се каза от Министъра не отговаря на истината, защото ние нямаме пряка комуникация между община и Министерството на регионалното развитие. Тя преминава през НСОРБ. В мен е писмото, да не го разлиствам да показвам, че е изпратено в срок. Отдолу има потвърждение, че е получено в срок в тяхното деловодство. Спора е излишен, факта е факт. Моментално след това Постановление, което ние последно, има още средства в МРРБ. Господин Недев беше на среща със Заместник-министъра. Аз в петък (утре) съм в три министерства. Непрекъснато натиска е много голям от наша страна и активността. Няма да спрем, но тук искам друго да ви кажа. Община Русе в моето време отделя, тази година и следващата ще отдели през вас, предлага ви се и вие го утвърждавате, много големи средства за ремонти на междублокови пространства и улици и вие го виждате това. Нали, усиления капацитет на Комунални, увеличените суми към външната фирма с обществена поръчка, която печели договора и това е нещо, което аз го виждам. Градът прилича на решетка. Всички междублокови пространства, улици, трябва да се направи мащабен ремонт, но не може хората да се създава в тях очакване. Това го каза и инж. Милев преди малко. Ние сменяме тръби, не се прави пълно преасфалтиране на града. Нито един кмет не може да обещае, нито едно правителство не може да осигури толкова средства, че да се асфалтират 144 улици. И създаването на такива очаквания е престъпление в хората, престъпление към хората. Не можеш да създаваш нереалистични очаквания. Улици ще се асфалтират…

**Г-н Иво Пазарджиев:** Ориентирайте се…

**Г-н Пенчо Милков:** Ориентиран съм към приключване. И от общината, и това което мога да ви кажа на вас. Продължаваме натиск към държавната власт да ни се отпуснат средства за асфалтиране. Тези средства са в повече и никога не са отпускани такива на Русе. Благодаря ви.

**Г-н Иво Пазарджиев:** Благодаря на Кмета.

**Г-н Пенчо Милков:** Ще обърна внимание на общинска администрация по отношение нейната работа.

**Г-н Иво Пазарджиев:** Благодаря на кмета на Община Русе. И последното, което трябва да направим извън дневния ред и имаме уговорка на Председателски съвет, да дадем думата на Теодор Цветков, който иска да се обърне към Общинския съвет.

**Г-н Теодор Цветков:** Здравейте на всички. Искам да благодаря на господин Пазарджиев и на всички вас общински съветници. Това е награда за вас, която в чест за това, дето ме подкрепихте да плувам 71 часа. И ми възникна една мисъл, когато стоях сега. Върха на една планина е дъното на следващата, затова когато изкачваш следващата планина, независимо колко пъти се проваляш в края на деня е важното, че не си се предал и аз не се предавам, защото имам кауза пред себе си. И каузата беше всички хора, които ме подкрепят, семейство, приятели и спонсори и Община Русе също така и Общинския съвет и това е, може да видите зад мен клипчета и снимки. Общо 71 часа плувах, като щеше да бъде общо 72 заради лошото време се провали. Сещам се за задавани въпроси, които са ме питали. Осемдесет и пет часа не спах, общо от ставането ми до финала и след това. Беше трудно предизвикателство. Благодарение на екипа си и хората, които ме подкрепиха, успяхме да направим невъзможното възможно, както пише тук. Задават се нови каузи и проекти, които ще помогнат не само на хората и да популяризираме Русе. И на много, аз се боря за младите хора на първо място, защото много хора напускат България и се надявам повече хора да остават в България и да показват таланта си. И важното в края на деня е, че наистина мотивирахме много хора и помогнахме наистина на всички хора да осъзнаят, че могат много повече от това, което си мислят. Вярвам, че и вие го можете и знам, че ще кажете „това е невъзможно“, но точно това е грешката. Когато си го помислите, че е наистина невъзможно, трябва да си го поставите в ума и ще стане възможно. Благодаря ви.

**Г-н Иво Пазарджиев:** Да пожелаем още много успехи на Теодор Цветков. Сигурен съм, че ще има подкрепа, както на общинска администрация, така и на Общинския съвет, както и до момента. Започваме по дневния ред.

**Точка 1**

**Вх.№813/11.10.2022г. Промяна на броя на потребителите на социални услуги – делегирани от държавата дейности, считано от 01.11.2022г.**

**Г-н Иво Пазарджиев:** Господин Енчо Енчев ще докладва. Заповядайте.

**Г-н Енчо Енчев:** Благодаря, господин Председател. Уважаеми общински съветници, настоящото предложение е относно промяна на броя на потребителите на социални услуги – делегирани от държавата дейности, считано от 01.11.2022г.. През месец септември 2022 година към изпълнителния директор на Агенцията „Социално подпомагане“ инициирахме производство за издаване на Заповед за предварително одобрение на промяна на броя на потребителите на две от социалните услуги. Център за настаняване от семеен тип за деца без увреждания и Дневен център за деца с увреждания седмична грижа. В края на миналата седмица, на 05.10 и на 06.10 в общинска администрация се получиха два броя заповеди на изпълнителния директор на Агенцията „Социално подпомагане“ за даване на предварително одобрение на исканите промени в две социални услуги, считано от 01.11.2022 година. Това наложи като извънредна точка да вкараме настоящото предложение. След изготвяне на предложението, то беше съгласувано, както с председателя на Общинския съвет понеже е извънредна точка, така и с Д-р Константинова, която е председател на постоянната комисия към Общинския съвет, за което им благодаря. Социалната услуга Дневен център за деца и младежи с увреждания седмична грижа е включен към Приложение №4 към т.4 от Решение №50/03.02.2022 г. на МС за приемане на стандарти за делегирана от държавата дейност натурални показатели за 2022 година. По данни на административната статистика на Агенцията за социално подпомагане, през последните месеци социалната услуга в гр. Русе работи над капацитета и има наличие на интерес към услугата. Увеличаването на капацитета на услугата ще позволи да се отговори на потребността на по-голям брой нуждаещи се от подкрепа, както и обезпечаване на услугата с необходимия работен капацитет за предоставяне на качествена терапевтична грижа. Същото се отнася и за социалната услуга Център за настаняване от семеен тип за деца без увреждания. С промяната в броя на потребителите се гарантира в максимална степен на повече деца в риск до качествени социални услуги, подкрепа и сигурност с оглед защита на правата, интересите на децата и предоставяне на равен шанс за развитие. Финансовите средства за увеличаване на броя на потребителите на двете социални услуги, ще бъдат осигурени от наличните свободни средства от извършена компенсирана промяна, а издадените заповеди, две заповеди, които преди малко цитирах, ще бъдат включени в бюджетните взаимоотношения за централния бюджет, т.е. осигурени финансови средства занапред. В тази връзка, ви моля да подкрепите направеното предложение, което ще влезе в сила от 01.11.2022 година. Благодаря.

**Г-н Иво Пазарджиев:** Благодаря на Заместник-кмета. Изказване за Асен Даскалов.

**Г-н Асен Даскалов:** Благодаря, господин Председател. Ще бъда съвсем кратък. Призовавам общинска администрация да не ни четат целите предложения, ами съвсем накратко. Ако имаме въпроси, ще ги зададем. Благодаря.

**Г-н Иво Пазарджиев:** Благодаря на господин Даскалов. Имахме така предварителен разговор с господин Енчев. Той ги представи, тъй като са извънредни точки, не са били на вниманието ви по време на комисиите, но ще си вземе бележка за следващите. Няма други изказвания. Режим на гласуване по точката, моля.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 1070**

На основание чл. 21, ал. 2, във връзка с чл. 21, ал. 1, т. 23 от ЗМСМА, чл. 58, ал. 4, във вр. с чл. 53, ал. 1 от Закона за социалните услуги, и чл. 87 от Правилника за прилагане на закона за социалните услуги, Общински съвет – Русе реши:

Считано от 01.11.2022 год. променя броя на потребителите на следните социални услуги:

- Център за настаняване от семеен тип за деца без увреждания, адрес гр.Русе, ул. „Битоля“ № 1а, от 6 /шест/ на 10 /десет/ потребители;

- Дневен център за деца и младежи с увреждания - седмична грижа, адрес: адрес: гр.Русе, кв. „Тракция“, ул. „Искър“ № 41, от 20 /двадесет/ на 30 /тридесет/ потребители.

**Точка 2**

**Вх.№815/12.10.2022г. Кандидатстване на Община Русе по процедура чрез директно предоставяне на безвъзмездна финансова помощ BG05SFPR002-2.001 „ГРИЖА В ДОМА“ на Програма „Развитие на човешките ресурси“ 2021-2027, за конкретни бенефициенти /КБ/**

**Г-н Иво Пазарджиев:** Заповядайте, господин Заместник-кмет.

**Г-н Енчо Енчев:** Благодаря, господин Председател. Господин Даскалов, извинявам се. Понеже е извънредна точка и не беше минала на комисии, затова си позволих малко по-обстоятелствено да разкажа, но си вземам бележка и ако имате питания след това, ще отговаряме. Настоящото предложение е относно кандидатстване на Община Русе по процедура за директно предоставяне на безвъзмездна финансова помощ „ГРИЖА В ДОМА“ по Програма „Развитие на човешките ресурси“ 2021-2027 година. На 07.10, също на 07.10 миналата седмица е обявена покана за кандидатстване с проектни предложения на конкретни общини по процедура чрез директно предоставяне на безвъзмездна финансова помощ „ГРИЖА В ДОМА“ по Програма „Развитие на човешките ресурси“. По процедурата ще се осигури подкрепа в домашна среда на 493 лица. Искам да кажа, че в момента ние осигуряваме подкрепа на 263 лица, т.е. вдигаме подкрепата на 493 лица с увреждания и възрастни хора зависими от грижа, като бъдат разширени възможностите за предоставяне на социални и интегрирани здравно-социални услуги в домашна среда, включително и в контекста на пандемични ситуации. Спирам до тук. Ако има въпроси, ще отговоря. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 1071**

На основание чл. 21, ал. 2, във връзка с чл. 21, ал. 1, т. 23 и от Закона за местно самоуправление и местна администрация, Общинският съвет реши:

1. Дава съгласие Община Русе да кандидатства по Процедура чрез директно предоставяне на безвъзмездна финансова помощ BG05SFPR002-2.001 „Грижа в дома“ по Програма „Развитие на човешките ресурси“ 2021- 2027.

2. Възлага на отдел „Социални дейности“ към дирекция „Хуманитарни дейности“ предоставянето на услугата „Грижа в дома” на територията на община Русе като услуга от общ икономически интерес /УОИИ/ по Процедура чрез директно предоставяне на безвъзмездна финансова помощ BG05SFPR002-2.001 „Грижа в дома“ на Програма „Развитие на човешките ресурси“ 2021- 2027.

3. Възлага на кмета на общината да утвърди „Правила за предоставяне на грижа в дома”, съобразно изискванията по процедура BG05SFPR002-2.001 „Грижа в дома“ и Решението на ЕК за УОИИ (Решение на комисията от 20 декември 2011 год.

**Точка 3**

**Вх.№816/12.10.2022г. Разкриване на нова социална услуга „Кризисен център за непридружени деца, чужди граждани и деца бежанци в риск“ на територията на Община Русе, държавно делегирана дейност, считано от 01.11.2022г.**

**Г-н Иво Пазарджиев:** Заповядайте.

**Г-н Енчо Енчев:** Благодаря Ви, господин Председател. През месец септември 2022 година към изпълнителния директор на Агенция „Социално подпомагане“ инициирахме производство за издаване на заповед за предварително одобрение за разкриване на социална услуга „Кризисен център за непридружени деца, чужди граждани и деца бежанци в риск“, считано от 01.11.2022г.. Предоставянето на услуги в Кризисния център за непридружени деца, чужди граждани и деца бежанци в риск цели гарантирането на правата и интересите на непридружени деца, чужди граждани и деца бежанци, като създава услуга за отглеждане в безопасна среда и получаване на експертна подкрепа. Капацитета на услугата е 16 деца.

**Г-н Иво Пазарджиев:** Благодаря Ви, господин Заместник-кмет. Заявки за изказвания? Няма. Режим на гласуване по точката.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 1072**

На основание чл. 21, ал. 2, във връзка с чл. 21, ал. 1, т. 8 и т. 23 и чл. 17, ал.1, т. 7 от Закона за местно самоуправление и местна администрации, чл. 53, ал. 1 от Закона за социалните услуги и чл.83, ал.1 и 84, ал. 1 от Правилника за прилагане на закона за социалните услуги, Общински съвет - Русе реши:

1. Създава социална услуга „Кризисен център за непридружени деца, чужди граждани и деца бежанци в риск“, на територията на Община Русе, държавно делегирана дейност, считано от 01.11.2022 г.

2. Параметрите на услугата по т.1, които са финансово обезпечени със Закона за държавния бюджет на Република България за 2022 година са следните:

* 1. Вид: „Кризисен център за непридружени деца, чужди граждани и деца бежанци в риск“;
  2. Профил: Деца;
  3. Адрес: гр. Русе, ж.к. „Тракция“, ул. „Тракия“ №25, ет. 2 в сграда - общинска собственост по АОС № 6729/ 26.07.2012 г.;
  4. Брой потребители: 16 /шестнадесет/

2.5. Начин на организация и управление – Община Русе до възлагане предоставянето на социалната услуга на частен доставчик чрез провеждане на конкурс.

2.6 Броят и длъжностите на служителите, които ще извършват дейността по предоставяне на социалната услуга – определени съгласно Методиката за определяне длъжностите на персонала в специализираните институции и социални услуги в общността – 0,7 коефициент x 16 капацитет = 12 лица, съответно – управител, социален/ни работник/ци, психолог/ози, възпитател/и, медицински специалист, хигиенист/и и др. при необходимост.

3. Възлага на кмета на общината да изпрати Решението на Общински съвет до Агенция за социално подпомагане до 7 работни дни от влизането му в сила.

**Точка 4**

**К.л. № 1018 Приемане на решение за предоставяне за управление на новоизградени активи собственост на Община Русе на „Асоциация по водоснабдяване и канализация на обособената територия, обслужвана от „Водоснабдяване и канализация“ ООД – Русе**

**Г-н Иво Пазарджиев:** Заповядайте, госпожо Стефанова.

**Г-жа Златомира Стефанова:** Благодаря, господин Председател. Уважаеми общински съветници, предложението е относно Община Русе да предостави за управление на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе на следния тип публична общинска собственост, представляваща уличен водопровод. Описано ви е УПИ-тов с. Николово на стойност от 3 314,81 лева. Благодаря ви.

**Г-н Иво Пазарджиев:** Благодаря. Заявки за изказвания? Няма. Режим на гласуване по точката, моля.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 1073**

На основание чл.21, ал.2, във връзка с чл.21, ал.1, т.8 от Закона за местно самоуправление и местна администрация, във връзка с чл.8, ал.1 от Закона за общинската собственост, във връзка с чл.198б, т.2 и чл.198ж от Закона за водите, във връзка с чл.37, ал.1 от Правилника за организацията и дейността на асоциациите по водоснабдяване и канализация, Общински съвет – Русе реши:

Дава съгласие Община Русе да предостави за управление на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе на следния актив – публична общинска собственост, представляващ „уличен водопровод ПЕВП ф90 мм с начало т.1 в ОК 369 до УПИ II-1675, кв. 61, с.Николово, ул. „Черно море“ №23, Община Русе, на окончателна стойност 3 314,81 лв. (три хиляди триста и четиринадесет лева и осемдесет и една стотинки) без ДДС.

**Точка 5**

**К.л. № 1019 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“**

**Г-жа Златомира Стефанова:** Благодаря, господин Председател. Уважаеми общински съветници, това е стандартна процедура, която предлагаме да подкрепите. По продажба чрез публичен търг в кв. „ДЗС“. Площта е 650 кв. м. с трайно предназначена територията урбанизирана, ниско застрояване до 10 м., началната продажна цена тръжна ще бъде 16 900 лева. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 1074**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Допълва „Годишната програма за управление и разпореждане с имотите - общинска собственост за 2022 г.“ с продажбата на общински поземлен имот, представляващ незастроен поземлен имот с идентификатор 63427.11.174 по кадастралната карта и кадастралните регистри на гр. Русе, Община Русе, Област Русе, а по регулационния план представлява УПИ V-174, кв. 5, с адрес гр. Русе, Община Русе, Област Русе, кв. „ДЗС“, ул. „Теменуга“ №7, с площ 650 кв.м., с трайно предназначение на територията: Урбанизирана, с начин на трайно ползване: Ниско застрояване (до 10 м.), граници и съседни имоти: 63427.11.198, 63427.11.10, 63427.11.157, 63427.11.156, 63427.11.159, предмет на Акт за частна общинска собственост №10513/ 14.06.2022 г., с прогнозен приход от продажбата в размер 16 900,00 лева (шестнадесет хиляди и деветстотин лева), без данъци и такси.

2. Дава съгласие за продажба чрез публичен търг с явно наддаване на следния общински поземлен имот, представляващ незастроен поземлен имот с идентификатор 63427.11.174 по кадастралната карта и кадастралните регистри на гр. Русе, Община Русе, Област Русе, а по регулационния план представлява УПИ V-174, кв. 5, с адрес гр. Русе, Община Русе, Област Русе, кв. „ДЗС“, ул. „Теменуга“ №7, с площ 650 кв.м., с трайно предназначение на територията: Урбанизирана, с начин на трайно ползване: Ниско застрояване (до 10 м.), граници и съседни имоти: 63427.11.198, 63427.11.10, 63427.11.157, 63427.11.156, 63427.11.159, предмет на Акт за частна общинска собственост №10513/ 14.06.2022 г., с начална тръжна продажна цена в размер на 16 900,00 лева (шестнадесет хиляди и деветстотин лева), без данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 6**

**К.л. № 1021 Даване на съгласие за учредяване възмездно право на прокарване и сервитут на техническа инфраструктура – захранващ кабел 20 kV през ПИ 47336.64.184 с НТП - пасище, публична общинска собственост**

**Г-н Иво Пазарджиев:** Заповядайте.

**Г-жа Златомира Стефанова:** Благодаря. Уважаеми общински съветници, поддържаме точката, така както е описана. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 38. С 38 гласа „за”, 0 „против” и 0 „въздържали се” се прие**

**РЕШЕНИЕ № 1075**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 25, ал. 5, във връзка с чл. 25, ал. 4 и ал. 3, т. 1 от Закона за собствеността и ползването на земеделските земи, чл. 2, ал. 4, чл. 17а, ал. 2 от Закона за опазване на земеделските земи, чл. 7, ал. 2 и чл. 8, ал. 1 от Закона за общинската собственост, Общинският съвет реши:

1. Дава съгласие за учредяване на право на прокарване и сервитут на техническа инфраструктура – захранващ кабел 20 kV на УПИ XII, квартал 156, образуван от имот 1364 по ИПР на гр. Мартен, ЕКАТТЕ: 47336, Община Русе, Област Русе собственост на „Р и С КОНСТРУКЦИИ“ ЕООД, ЕИК: 204061305, през ПИ 47336.64.184 – пасище, собственост Община Русе. Дължината на трасето на сервитутното право на прокарване през общинския имот на захранващ кабел 20 kV е в размер на 142,40 м. (сто четиридесет и два метра и четиридесет сантимента, а засегната от сервитута площ от имота е 0,301 дка (нула цяло триста и един декера).

**Точка 7**

**К.л. № 1022 Предоставяне безвъзмездно за управление на общински недвижим имот, находящ се в град Русе, за нуждите на Общински младежки дом – Русе**

**Г-жа Златомира Стефанова:** Благодаря. Уважаеми общински съветници, предлагаме да подкрепите предоставянето за безвъзмездно управление на Общинския младежки дом. Бивш зъболекарски кабинет с площ от 21 кв. м., който се намира в непосредствена близост в сградите, където те оперират, ул. „Райко Даскалов“ №2. Предназначението е за културна и обществена дейност. Благодаря ви.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 38. С 38 гласа „за”, 0 „против” и 0 „въздържали се” се прие**

**РЕШЕНИЕ № 1076**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 12, ал. 1 и ал. 4 от ЗОС, във връзка с чл. 10, ал. 2 от Наредба №1 за общинската собственост на Общински съвет – Русе, Общински съвет – Русе реши:

Дава съгласие за предоставяне безвъзмездно за управление на Общински младежки дом - Русе помещение (бивш зъболекарски кабинет), с площ от 21 кв.м., представляващо част от самостоятелен обект в сграда с идентификатор 63427.2.1504.3.6 по Кадастралната карта и кадастралните регистри на гр. Русе, целият с площ от 356,00 кв.м., с административен адрес гр. Русе, ул. „Райко Даскалов“ №2-А, ет. 2, с предназначение: За културна и обществена дейност, брой нива: 1, предмет на АПОС №6550/06.10.2011 г.

**Точка 8**

**К.л. № 1023 Отдаване под наем на обособена част от имот - публична общинска собственост, предоставен за управление на СУ „Васил Левски“ – гр. Русе, ул. „Гео Милев“ №1**

**Г-жа Златомира Стефанова:** Благодаря, господин Председател. Имаме докладна записка от директора на СУ „Васил Левски“ – град Русе с молба да бъде отдадена книжарницата под наем за срок от 5 години. Благодаря ви.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 38. С 38 гласа „за”, 0 „против” и 0 „въздържали се” се прие**

**РЕШЕНИЕ № 1077**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 3 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 1, ал. 5 на същия член, чл. 3, чл. 4 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване, за отдаване под наем за срок от пет години, като книжарница, на помещение, с площ от 15,00 кв.м., разположено на първи етаж в корпус „А“ на масивна четириетажна част сграда, с идентификатор по КККР на гр. Русе 63427.4.361.1, със застроена площ на цялата сграда – 1 835,00 кв. м, с предназначение – Сграда за образование, разположена в поземлен имот с идентификатор по КККР на гр. Русе 63427.4.361, с административен адрес: гр. Русе, ж. к. „Дружба-1“, ул. „Гео Милев“ №1, описана в Акт за публична общинска собственост (АПОС) №7082/16.10.2013 г., предоставена за управление на СУ „Васил Левски “ – гр. Русе, с начална тръжна месечна наемна цена – 35,00 лв. (Тридесет и пет лева) без включен ДДС.

**Точка 9**

**К.л. № 1024 Провеждане на процедура по чл. 39, ал. 4 от Закона за общинската собственост**

**Г-н Иво Пазарджиев:** Заповядайте.

**Г-жа Златомира Стефанова:** Благодаря. Уважаеми общински съветници, всяка година с ваше решение се определят броя на къщичките, които се предоставят безвъзмездно на Коледния базар. Тази година има подадени седем сдружения, които ще бъдат назначени в пет къщички по предварително одобрен график. Информацията ви е подробно описана в контролния лист и се надяваме да подкрепите предложението.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 1078**

На основание чл. 21, ал. 1, т. 8, във връзка с чл. 21, ал. 2 от ЗМСМА; чл. 39, ал. 4 от Закона за общинската собственост; във връзка чл. 44, ал. 4 от Наредба №1 на Общинския съвет за общинската собственост, Общински съвет – Русе реши:

1. Дава съгласие да се учреди безвъзмездно право на ползване за периода от 12.12.2022 г. до 18.12.2022 г. включително, за срок от седем календарни дни, в полза на Сдружение „Дунавско сияние“, ЕИК 176854495, спрямо преместваем обект - частна общинска собственост - павилион №23 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 15.06.2022 г. и Разрешение за поставяне №83 от 15.06.2022 г. на Главния архитект на Община Русе.

2. Дава съгласие да се учреди безвъзмездно право на ползване за периода от 14.12.2022 г. до 23.12.2022 г. включително, за срок от десет календарни дни, в полза на Сдружение „Дете и пространство“, ЕИК 131333228, спрямо преместваем обект - частна общинска собственост - павилион №24 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 15.06.2022 г. и Разрешение за поставяне №83 от 15.06.2022 г. на Главния архитект на Община Русе.

3. Дава съгласие да се учреди безвъзмездно право на ползване за периода от 28.11.2022 г. до 03.01.2023 г. включително, за срок от тридесет и седем календарни дни, в полза на Народно читалище „Ново начало – 2021“, ЕИК 206648600, спрямо преместваем обект - павилион №25 за търговска дейност частна общинска собственост, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 15.06.2022 г. и Разрешение за поставяне №83 от 15.06.2022 г. на Главния архитект на Община Русе.

4. Дава съгласие да се учреди безвъзмездно право на ползване за периода от 13.12.2022 г. до 26.12.2022 г. включително, за срок от четиринадесет календарни дни, в полза на Сдружение „Български червен кръст”, ЕИК 000703415, за нуждите на Областен съвет на български червен кръст – Русе, спрямо преместваем обект - частна общинска собственост - павилион №26 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 15.06.2022 г. и Разрешение за поставяне №83 от 15.06.2022 г. на Главния архитект на Община Русе.

5. Дава съгласие да се учреди безвъзмездно право на ползване за периода от 10.12.2022 г. до 24.12.2022 г. включително, за срок от петнадесет календарни дни, в полза на Фондация „Възстанови живот“, ЕИК: 204981182, спрямо преместваем обект - частна общинска собственост - павилион №27 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 15.06.2022 г. и Разрешение за поставяне №83 от 15.06.2022 г. на Главния архитект на Община Русе.

6. Дава съгласие да се учреди безвъзмездно право на ползване, в полза на Сдружение “Развитие на социалния капитал“, ЕИК 177003362, спрямо преместваем обект - частна общинска собственост - павилион №24 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 15.06.2022 г. и Разрешение за поставяне №83 от 15.06.2022 г. на Главния архитект на Община Русе, за определен период, както следва:

- от 28.11.2022 г. до 13.12.2022 г. включително, шестнадесет календарни дни;

- от 24.12.2022 г. до 03.01.2023 г. включително, единадесет календарни дни.

7. Дава съгласие да се учреди безвъзмездно право на ползване за периода от 19.12.2022 г. до 23.12.2023 г. включително, за срок от пет календарни дни, в полза на Сдружение „Германо-Българска Помощ за Животните“, ЕИК 124607497, спрямо преместваем обект - частна общинска собственост - павилион №23 за търговска дейност, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 15.06.2022 г. и Разрешение за поставяне №83 от 15.06.2022 г. на Главния архитект на Община Русе.

Настоящото решение подлежи на обжалване в 14-дневен срок от съобщаването по реда на Административнопроцесуалния кодекс.

**Точка 10**

**К.л. № 1025 Актуализиране на Списък по чл. 104, ал. 1 от ЗФВС на спортните обекти, които може да са обект на управление и разпореждане по Закона за физическото възпитание и спорта, и допълване на Програмата за управление и разпореждане с имоти-общинска собственост в община Русе през 2021 г., със спортни обекти-общинска собственост**

**Г-н Иво Пазарджиев:** Господин Енчо Енчев, заповядайте.

**Г-н Енчо Енчев:** Благодаря, господин Председателю. Уважаеми общински съветници, общинска администрация поддържа направеното предложение. Става въпрос за допълване на списъка на спортните обекти и на Годишната програма за управление и разпореждане с имоти. На комисиите стана ясно, че това са три имота – залата по фехтовка, залата по тенис на маса, съблекални, санитарни възли и треньорски стаи, залата по художествена гимнастика. Това са трите обекта, които се визират в това предложение. Предлагам да го подкрепите. Благодаря.

**Г-н Иво Пазарджиев:** Благодаря на Заместник-кмета. Заявки за изказвания? Няма. Режим на гласуване, моля.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1079**

На основание чл. 21, ал. 2 във връзка с ал. 1, т. 8 от Закон за местното самоуправление и местната администрация, чл. 104, ал. 1 от Закона за физическото възпитание и спорта, чл. 6, ал. 1 от Наредба № 28 за условията и реда за използване на спортните обекти, собственост на Община Русе, във връзка с чл. 4, ал. 2 от Наредба № 1 за общинската собственост, Общински съвет-Русе

1. Допълва Списък на спортните обекти, собственост на Община Русе, съгласно Приложение № 1, неразделна част от настоящото решение.
2. Допълва Годишната програма за управление и разпореждане с имоти – общинска собственост за 2022 г., приета с Решение № 768, прието с Протокол № 29/24.01.2022 г. на Общински съвет-Русе, в част IV „Описание на имотите за управление и разпореждане“, в т. 7 „Прогнозен списък на спортни обекти, които ще се предоставят по реда на ЗФВС и ППЗФВС“, с добавянето на нови т. 7, 8 и 9.

Решението подлежи на оспорване чрез Общински съвет – Русе пред Административен съд – Русе в 14-дневен срок от обявяването му.

**СПИСЪК**

По чл. 104, ал. 1 от Закона за физическото възпитание и спорта, във вр. с чл. 6, ал. 1 от Наредба № 28 за условията и реда за използване на спортните обекти, собственост на Община Русе, на спортните обекти-общинска собственост, за които Община Русе предвижда да бъдат отдадени под наем, съгласно ЗФВС и ППЗФВС

|  |  |  |  |
| --- | --- | --- | --- |
| **№  по  ред** | **АОС** | **Наименование  на общинския имот** | **Ред за отдаване под наем** |
| 7. | № 9521/2019 г. | Самостоятелен обект в сграда, с идентификатор 63427.7.782.3.1, с площ 297 кв. м., с адрес: гр. Русе, ж.к. „Родина“, ул. Околчица № 6, ет. 1, обект 1, с предназначение на обекта „За спортна и развлекателна дейност“ /зала по фехтовка/, разположен в сграда с идентификатор 63427.7.782 | По реда на чл. 108 от ЗФВС, чл. 8 на Наредба № 28 |
| 8. | № 6205/2010 г. | Масивна сграда с идентификатор 63427.2.4790.19, с адрес: гр. Русе, ул. Драма № 13, разположена в поземлен имот с идентификатор 63427.2.4790, със застроена площ от 487 кв. м., брой етажи/ един, предназначение „Спортна зала, база“, /зала за тенис на маса, съблекални, санитарни възли, треньорски стаи/ | По реда на чл. 108 от ЗФВС, чл. 8 на Наредба № 28 |
| 9. | № 6205/2010 г. | Самостоятелен обект в сграда, с идентификатор 63427.2.4790.1.24, в сграда № 1, разположена в поземлен имот с идентификатор 63427.2.4790, с адрес: гр. Русе, ул. Драма № 13, ет. 2, обект 24, с площ 525,40 кв. м., с предназначение „За спортна и развлекателна дейност“ /зала за художествена гимнастика/ | По реда на чл. 108 от ЗФВС, чл. 8 на Наредба № 28 |

**Точка 11**

**К.л. № 1030 Споразумение за побратимяване между град Русе, Република България и град Берисо, провинция Буенос Айрес, Република Аржентина**

**Г-н Иво Пазарджиев:** Госпожа Заместник-кмета Златомира Стефанова.

**Г-жа Златомира Стефанова:** Благодаря, господин Председател. Уважаеми общински съветници, по инициатива на посланика на Аржентина в България господин Алфредо Атанасов, негово превъзходителство, извинявам се. Той полага изключителни усилия да се укрепват отношенията между двете страни и с негово предложение да бъдат побратимени двата града Русе и Берисо в провинция Буенос Айрес. Както сме описали подробно в контролния лист, виждате че там живеят над 500 семейства, които имат български корени. Също така сме описали тяхната дейност през годините. Те са създали три дружества и са изградили собствена сграда и поддържат традициите и труда на българското в тази провинция. Надяваме се, че ще одобрите този контролен лист да можем да направим това споразумение за побратимяване. Благодаря ви.

**Г-н Иво Пазарджиев:** Благодаря на госпожа Стефанова. Траян Тотев, след него Елеонора Николова.

**Траян Тотев:** Моите поздравления за настоящото предложение. Апелирам подобни действия, които показват политиката на общината към българските общности зад граница. И в тази връзка, мога ли да очаквам от вас предложение за побратимяване на Русе с район Тараклия, който да способства за подобряването на културните връзки между общината и район Тараклия, които са налице. Такива връзки съществуват. Просто така ще бъдат официализирани и мисля, че ще съдейства за бъдещите образователни връзки, които очакваме да бъдат изградени между Русе и район Тараклия, където знаете, че живеят предимно българи и основно българи. Благодаря ви.

**Г-н Иво Пазарджиев:** Благодаря. Госпожа Елеонора Николова.

**Г-жа Елеонора Николова:** Уважаеми господин Председател, уважаеми господин Кмет, уважаеми колеги. С много големи симпатии се отнасяме към нашите сънародници българи, които живеят в това градче. Отворихме Уикипедия и се оказа, че двете изречения, с които се характеризира този град са взети от там, но ние също така видяхте, че това градче е от 16 000 жители. И освен симпатиите към нашите сънародници, не виждам принадената стойност от едно такова побратимяване освен екскурзията, която някои хора ще си заслужат. Аз бих предложила ние да търсим много усилено контакти с държавите Латвия, Литва и Естония, ако щете с Полша, с Чехия, с държави, които са преди нас влезли в Европейския съюз, които преди нас са се научили са усвояват европейски средства и преди нас са се научили да правят качествени проекти. Защото, както се изказаха преди малко, на нас всъщност ни липсва знанието, познанието на това как се правят добри проекти, защото правенето на добри проекти е първото и необходимо условие за получаване на финансова подкрепа от всички институции, пред които кандидатстваме. В този смисъл, аз заявявам, че ще гласувам „въздържала“.

**Г-н Иво Пазарджиев:** Благодаря. Кмета на Община Русе.

**Г-н Пенчо Милков:** Уважаеми господин Председател, уважаеми общински съветници. По тази точка бях чул на комисии точно, че някой е казал думата екскурзия. Чудех се кой. Вижте, когато станах кмет, аз установих, че повече от 10 години, не визирам ничие управление, повече от 10 години връзките с побратимените градове и тези връзки, изобщо не са само екскурзии и даже изобщо не е само въпрос на ходене. Връзките с побратимените градове бяха никакви. Възстановени са с всички досегашни побратимени градове връзките. Създадени са нови. Община Русе спечели, по повод предложението на госпожа Николова, да установяваме връзки с други народи в Европа по-напред от нас. Ами ние спечелихме поредния проект директно към Европейската комисия за „Русе – зелен град на спорта“, който започва да се осъществява сега и по повод на него ще се закупят много неща, за язовира в „Липник“, за спорта, но най-важното е, че там 10 държави, точно европейски, заедно с нас ще направят голямо мероприятие в месец май. Това е просто един от примерите. По Норвежката програма заради осветлението в момента, друг от примерите. Град, с който работим заедно. Т.е. неформалната връзка, за вас неформална, ние вършим изключително активно и действително установяваме връзки и с кметове и с представители на тези градове. Но тук това, което се казва, дано протокола наистина да не го види и общността и посолството на България в Буенос Айрес. Град Берисо е град подобен на Сент Уан. Той е едно градче, което е предградие на столицата на държавата Аржентина, както е Сент Уан предградие на столицата на Франция. Аз се надявам наистина да не го видят това, защото цялата активност зад това нещо и то ще бъде свързано с писма, с поздравления, с книги, с наши дейности, свързване с нашия канал „Култура“, неща които ние вършим. Тези хора ожидат да потвърдим, че искаме да задържим връзката с тях. Те са емигрирали преди поколения и наричат себе си българи и тук това изявление за разходка до Аржентина, няма да ходя до Аржентина да се разхождам, нито някой заместник, но ви уверявам, че биха се обидили. Активността два пъти ми звъня, защото аз забавих след първия път развитието на това побратимяване, точно че с оглед от Латинска Америка как би се възприело. Втори път ми звъняха от посолството, пращаха ми материали по повод искането на тези българи. По отношение на Траян Тотев, абсолютно основателно. Ние с господин Паслав сме мога да кажа в братски отношения. Нищо не пречи да отправим едно предложение и за формално побратимяване, но той е тук кажи-речи месец, през месец или два. В кризата изпращахме натам бус с помощи, книги, това е истински подкрепата. Искам отново да изпратим наш отбор по борба, в Тараклия се прави най-голямото състезание по борба в Молдова. Изобщо те да се чувстват горди, че тука има някой който общува с тях. Отделно ви уверявам, че ние общуваме с българската общност в Букурещ, най-прилича на Русе. Не знам дали знаете, преди няколко дни проф. Лука Велчев имаше рожден ден, но непрекъснато участваме и в техния живот, така че окуражавам и вас да намерите своя начин. Те ожидат това. Благодаря. Подкрепете моля ви точката единодушно. Надявам се госпожа Николова с моето разяснение да се сборя и за нейния глас. Благодаря ви.

**Г-н Иво Пазарджиев:** Благодаря на Кмета. Няма други изказвания. Гласуваме точката.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 1080**

На основание чл. 21, ал. 2, във връзка с чл. 21, ал.1, т. 23 от ЗМСМА, Общинският съвет реши:

1. Дава съгласие за побратимяване между Община Русе (Република България) и Община Берисо (Република Аржентина).
2. Общински съвет - Русе одобрява предложения проект на Споразумение за побратимяване, съгласно приложението.
3. Общински съвет - Русе упълномощава Кмета на Община Русе да подпише Споразумение за побратимяване между Община Русе (Република България) и Община Берисо (Република Аржентина).

**Точка 12**

**Съгласие за сключване на допълнително споразумение към Договор № 96-00-10/26.04.2022г. (за безвъзмездно прехвърляне на правото на собственост върху имот – частна държавна собственост, по реда на чл. 54 от ЗДС) за промяна на образователната институция която ще ползва прехвърлената безвъзмездно в полза на Община Русе сграда с идентификатор 63427.7.368.1, в гр. Русе, ул. „Рига“ № 1**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Тук само кратко ще обясня. С ваше решение и предложение към Министерството на образованието, имотът на „Рига“ № 1 беше предоставен на училището „Фридрих Шилер“ или тъй нареченото „Дойче Шуле“, като след това се получи предложение да бъде променено всъщност това решение и да бъде прехвърлен адреса на ул. „Рига“ № 1 към Център за специализирана образователна подкрепа или тъй нареченото ЦСОП – Русе. За да може да се осъществи това, следва да дадете съгласие, за да може да се измени решението и да бъде сключено допълнително споразумение към договора за безвъзмездното прехвърляне и вместо СУПНЕ „Фридрих Шилер“ – град Русе да се чете и да се промени ЦСОП – Русе. Благодаря ви.

**Г-жа Деница Иванова:** Благодаря на госпожа Стефанова. Първо заявено изказване господин Иво Пазарджиев.

**Г-н Иво Пазарджиев:** Уважаеми колеги общински съветници, уважаеми господин Кмет. Аз взимам думата, за да направя едно кратко разяснение във връзка със събитията, които се случиха, след като ние гласувахме нашето решение за предоставяне на тази сграда на „Дойче Шуле“. В последствие се оказа, че ЦСОП има специфична необходимост от друга сграда, в която да бъдат настанени по-големите ученици. Първоначално и моята реакция, и на колеги съветници, с които комуникирахме, беше да търсим друга сграда, която се обитава и в момента има други наематели. След разговор с и госпожа Росица Георгиева, и с господин Енчев, беше установено, че поради спецификата на потребностите на тези деца, няма как те да бъдат настанени заедно с други учащи в други учебни заведения. Проведохме разговор с госпожа Искра Иванова, директор на СУПНЕ „Фридрих Шилер“, на която искам от трибуната на Общинския съвет да благодаря за разбирането, което прояви във връзка с този проблем и действително съдейства, за да можем да го решим. Проблема с класните стаи на „Дойче Шуле“ също ще бъде решен и със съдействието на общината и с нейните сили и затова действително направих изказването, за да благодаря на госпожа Искра Иванова от трибуната на Общинския съвет. Благодаря.

**Г-жа Деница Иванова:** Благодаря на господин Пазарджиев. Второ заявено изказване Росица Георгиева. Заповядайте.

**Г-жа Росица Георгиева:** Уважаеми господин Председател, уважаеми господин Кмет, уважаеми общински съветници. Аз искам да благодаря, както на госпожа Иванова, така и на общинска администрация в лицето на господин Милков, поради две основни причини. Това, което каза господин Пазарджиев е точно така, само че искам да уточня нещо, за да разберете какво важно нещо се случва с ЦСОП – Русе. Съгласно Закона за предучилищното и училищното образование, центровете са държавни и общински. В Община Русе той е общински и там се обучават ученици със специални образователни потребности, които се водят към училищата на територията на общината, но там те получават изключително специализирана помощ, която не би могла да се даде в едно общообразователно училище. С предоставянето на тази сграда ще решим много важен проблем, за който вие даже не знаете, че съществуваше до сега и аз благодаря на господин Милков, че взе това решение, защото там ще обучаваме ученици след завършено основно образование със специални образователни потребности в професионална подготовка и ще дадем възможност доколкото може тези деца да се социализират и да им бъде помогнато и това нямаше как да стане с наличната материална база. Вие знаете къде се помещават те, в кв. „Здравец“, срещу комплекс „Олимп“, бившето помощно училище „Петър Берон“. От 2016 година с влизането на новия закон, ние нямаме помощни училища, имаме така наречените ЦСОП. Благодарение на тази сграда, която те в момента ще получат, ще дадем възможност на децата от 8-ми клас до 12-ти да им се оказва помощта, която е необходима за тях и ще им дадем възможност те да се социализират, така че сърдечно благодаря. Важно беше и за СУПНЕ, но те могат да решат проблемите за класните стаи, които Община Русе също ще помогне в лицето на господин Енчев и господин Милков имаше изразена така подкрепа, но за тези деца беше жизнено важно, така че аз сърдечно благодаря.

**Г-жа Деница Иванова:** Благодаря на госпожа Георгиева. Господин Енчев, заповядайте.

**Г-н Енчо Енчев:** Ако може и аз да кажа няколко думи. Уважаеми общински съветници. Разглеждания проблем, беше един изключително тежък проблем и аз тук искам да кажа, че в просто изключителната добронамереност, която РУО, Община Русе, „Дойче шуле“, а също така и ЦСОП проявиха, ние успяхме заедно да го решим. Така че тук, мисля че нещата се получиха по един прекрасен начин. Община Русе се ангажира да осигури известен финансов ресурс. Има помещения, които ще се използват за класно-урочна дейност, уточнили сме се с директорката на училище „Дойче шуле“ и училището ще премине на една смяна. Изключително важно е предоставянето на тази сграда на ЦСОП. Госпожа Георгиева много добре обясни за какво става въпрос и аз затова искам да благодаря на всички партниращи колеги в процеса на изясняване на тази ситуация, намиране на положително решение. Благодаря.

**Г-жа Деница Иванова:** Благодаря на господин Енчев. Не виждам други заявки за изказвания. Моля, режим на гласуване.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 1081**

На основание чл. 21, ал. 2, във връзка с чл. 21, ал. 1, т. 8 и т. 23 от ЗМСМА, във връзка с Решение № 735/13.12.2021г. на ОС- Русе, прието с Протокол № 28/13.12.2021г Общински съвет – Русе, Общински съвет - Русе реши:

Дава съгласие и при съответно такова за изменение на Решение № 236/15.04.2022г на Министерски съвет на Република България, да бъде сключено допълнително споразумение към Договор № 96-00-10/26.04.2022г. за безвъзмездно прехвърляне на правото на собственост върху имот – частна държавна собственост, по реда на чл. 54 от Закона за държавната собственост (вписан под № 2, том 16, дв. вх. рег.5312, вх. № 5470/10.05.2022г. в Служба по вписванията – гр. Русе) за промяна на образователната институция която ще ползва прехвърлената безвъзмездно в собственост от българската държава в полза на Община Русе сграда 63427.7.368.1, като вместо СУПНЕ „Фридрих Шилер“ - гр. Русе да се чете/да се промени на „Център за специална образователна подкрепа – Русе (ЦСОП-Русе)“ навсякъде в сключения договор.

**Г-н Иво Пазарджиев:** Благодаря на госпожа Иванова. Кмета на Община Русе иска да вземе думата за изказване.

**Г-н Пенчо Милков:** Уважаеми господин Председател, колеги. Ще бъда много кратък. Изрично обяснявам, че дебата, който предизвиках в началото на заседанието по повод асфалтирането, реда, процента до който сме стигнали, най вече средствата, които са необходими от държавата, го изтеглих като първа точка, но това беше предмет изрично на актуален въпрос поставен на колегите от Демократична България. Така че, уточнявам че изрично дебата го изнесох максимално най-рано, защото беше много важно, но щяха да получат отговор в края и по процедура. Искам да се запише това в протокола. Благодаря ви.

**Г-жа Деница Иванова:** Благодаря на кмета на Община Русе господин Милков.

**Точка 13**

**Утвърждаване член на Съвета на директорите на „Общински транспорт Русе“ ЕАД след проведен конкурс**

**Г-жа Деница Иванова:** Докладва господин Пазарджиев. Заповядайте.

**Г-н Иво Пазарджиев:** Уважаеми колеги общински съветници, във връзка с проведена процедура за избор на член на Съвета на директорите на „Общински транспорт Русе“ ЕАД, беше взето наше решение, с което беше избрана комисия. Комисията е извършила съответните процедури съгласно Закона за публичните предприятия и нашите наредби на общината, след което за член на Съвета на директорите е бил избран господин Едуард Хубанов Хубанов. Той е в залата доколкото разбрах. Ако има някакви въпроси към него, могат да бъдат зададени. Не го познавам лично, извинявам се, че така се обърнах към другата страна. Така че, предлагам да гласуваме Проекта за решение, да го утвърдим за член на Съвета на директорите. Благодаря ви.

**Г-жа Деница Иванова:** Благодаря на господин Пазарджиев. Първо заявено изказване на господин Йовчо Смилов. Заповядайте.

**Г-н Йовчо Смилов:** Уважаеми господин Председател, уважаеми Кмет, уважаеми колеги. Моето изказване е по-скоро процедура. Аз предлагам да дадем думата на кандидата за тази позиция, тъй като ние на комисията успяхме да добием представа кой е, защо иска да бъде избран за член на Съвета на директорите. Аз предлагам съвсем накратко, с няколко думи да се представи и да даде яснота. Още повече този въпрос възникна по време на заседанието на водеща Комисия по Комунални дейности. Това е моето предложение. Благодаря.

**Г-жа Деница Иванова:** Благодаря на господин Смилов. Има постъпило процедурно предложение, което би трябвало да гласуваме за изслушване на кандидата за утвърждаване на член на Съвета на директорите на „Общински транспорт Русе“ ЕАД. Моля система на гласуване. Системата е стартирана.

**КВОРУМ – 39. С 31 гласа „за”, 0 „против” и 8 „въздържали се” се прие процедурното предложение.**

**Г-жа Деница Иванова:** Господин Хубанов, заповядайте за кратко експозе в рамките на три минути.

**Г-н Едуард Хубанов:** Уважаеми господин Председател, уважаеми господин Кмет, уважаеми общински съветници. Накратичко да се представя. Казвам се Едуард Хубанов, на 52 години, женен, с две дъщери, русенец. Завършил съм ВУАРР със специалност „Стопанско управление“ и съм Магистър по „Мениджмънт на човешките ресурси“. Близо 20 години работя в „Мондилийз България“ приемник на „Крафт фууд България“ в Отдел „Продажби и работа с ключови клиенти“. В момента работя на позицията „Супервайзър регионални продажби“ за една част от България и съм мениджър на екип. Смятам, че дългия ми опит през годините в Отдел „Продажби“ в тази компания ще ми помогне да бъда полезен като член на съвета на директорите. Придобил съм организационни умения, работа в екип, управленски умения. Фокуса ми върху човешките ресурси е изключително важен и голям, защото според мен човешките ресурси са най-ценния ресурс на една организация. Русе като един така европейски град, заслужава да има общинския транспорт така да придаде един добър облик на града. Смятам, че ако стратегическите цели на дружеството се постигнат, защото общинския транспорт има освен социален, културен, икономически ефект, това ще предаде наистина един добър и хубав облик на града и най-важното, че жителите на Русе ще бъдат доволни, което е най-важното. Така че, ако имате някакви други въпроси, ще се радвам да отговоря на тях.

**Г-жа Деница Иванова:** Благодаря на господин Хубанов. Не виждам заявки за изказване. Процедура на гласуване, моля. А… (Иво Пазарджиев иска процедура от място). Господин Пазарджиев процедура на прегласуване. Система, моля. Системата е стартирана.

**КВОРУМ – 41. С 26 гласа „за”, 1 „против” и 14 „въздържали се” се прие**

**РЕШЕНИЕ № 1082**

На основание чл. 21, ал. 2, във връзка с чл. 21, ал. 1, т. 9 от ЗМСМА,  чл. 221, т. 4 от Търговския закон, чл. 70, ал. 1 от Правилника за прилагане на Закона за публичните предприятия, чл. 13, т. 4, чл. 23, ал. 1 и чл. 24 и чл. 31  от Наредба № 9 на ОбС –  Русе, Общинският съвет реши:

1. Утвърждава класиране на кандидатите в процедурата за избор на член на съвета на директорите на „Общински транспорт Русе“ ЕАД, съгласно Протоколи за окончателните резултати от проведения конкурс и класиране на кандидатите за членове на съвета на директорите и за независим член на съвета на директорите на „Общински транспорт Русе“ ЕАД (Приложение № 5), както следва:

**Едуард Хубанов Хубанов – с 40,67 точки;**

1. Избира за член на съвета на директорите на „Общински транспорт Русе“ ЕАД, за срок от 3 години:

**Едуард Хубанов Хубанов – с 40,67 точки;**

1. Съобразно Решение № 976, прието с Протокол № 36/14.07.2022 г. на Общински съвет – Русе определя месечно възнаграждение в размер на минималната месечна работна заплата, установена за страната за съответния месец.
2. Упълномощава кмета на Община Русе да подпише договор за управление с избрания член на съвета на директорите на „Общински транспорт Русе“ ЕАД съгласно т. II, в едномесечен срок от приемането на настоящото решение.

**Г-жа Деница Иванова:** Заповядайте, господин Пазарджиев за водене.

**Точка 14**

**К.л. № 1028 Корекция на Бюджета на Община Русе за 2022 година**

**Г-н Иво Пазарджиев:** Госпожа Емилия Пенева ще докладва. Заповядайте.

**Г-жа Емилия Пенева:** Уважаеми дами и господа общински съветници, предложението за корекция на бюджета в основната си част касае нови обекти в инвестиционната програма, които представляват оборудване, техника, инвентар за различните бюджетни звена разписани подробно в предложението. Предложението е аргументирано.

**Г-н Иво Пазарджиев:** Моля за тишина в залата!

**Г-жа Емилия Пенева:** Поддържаме предложението, така както е входирано.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 1083**

На основание чл.21, ал.2, във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общински съвет – Русе реши:

**I. Разходи – държавни дейности**

ФУНКЦИЯ „Образование“

Дейност 311 „Детски градини“

§5203 „Придобиване на друго оборудване, машини и съоръжения“ +15 800 лв.

Обект: „Климатик инверторен 24 BTU, 4бр. за ДГ Русалка“+8 400 лв.

Обект: „Климатик инверторен 18 BTU за ДГ Снежанка“+2 600 лв.

Обект: „Климатик инверторен 12 BTU, 2бр. за ДГ Снежанка“+4800 лв.

§1015 „Материали“ -15 800 лв.

ДГ „Русалка“- гр. Русе -8 400 лв.

ДГ „Снежанка“ – гр. Русе -7 400 лв.

**Всичко за дейност: 0лв.**

**Всичко за функция: 0лв.**

**Всичко разходи държавна дейност: 0лв.**

**II. Разходи – местни дейности**

ФУНКЦИЯ „Общи държавни служби“

Дейност 122 „Общинска администрация”

§5205 „Придобиване на стопански инвентар“ +3 330 лв.

Обект: „Маса с размер 1500/2200/750 мм-3бр.“+3 330лв.

**Всичко за дейност: + 3 330лв.**

**Всичко за функция: + 3 330лв.**

ФУНКЦИЯ „Социално осигуряване, подпомагане и грижи”

Дейност 589 „Други служби и дейности по социалното осигуряване,

подпомагане и заетостта“

§5203 „Придобиване на друго оборудване, машини и съоръжения“

Обект: „Професионална електрическа фурна за ОП ОТСЖ“ +6396 лв.

Обект: „Хладилници за съхранение на хранителни продукти - 2 бр. – 6396 лв.

за ОП ОТСЖ“ /било 8834 лв.; става 2438 лв./

**Всичко за дейност: 0лв.**

**Всичко за функция: 0лв.**

ФУНКЦИЯ „Жилищно строителство, благоустройство, комунално стопанство и опазване на околната среда“

623 „Чистота“

Кметство Мартен

§1020 „Разходи за външни услуги“ -36 000 лв.

§5204 „Придобиване на транспортни средства“ +36 000 лв.

Обект: „Специализиран автомобил за измитане на улици

за км. Мартен - употребяван“ +36 000 лв.

**Всичко за дейност: 0лв.**

629 „Други дейности по опазване на околната среда”

§5203 „Придобиване на друго оборудване, машини и съоръжения“

ОП „Паркстрой“

§5203 „Придобиване на друго оборудване, машини и съоръжения“

Обект „Тракторна косачка за неравни терени – 2 бр. за ОП „Паркстрой“+34 000 лв.

**Всичко за дейност: + 34 000лв.**

**Всичко за функция: +34 000лв.**

ФУНКЦИЯ „Разходи некласифицирани в другите функции“

Дейност 998 „Резерв“

§0098 „Резерв за непредвидени и неотложни разходи“ - 37 330 лв.

**Всичко за дейност: - 37 330лв.**

**Всичко за функция: - 37 330лв. Всичко разходи местни дейности: 0лв.**

**III. Разходи ДД дофинансирани с общински приходи**

ФУНКЦИЯ „Образование“

Дейност 322 „Неспециализирани училища без професионални гимназии“

§1020 „Разходи за външни услуги“ +14 926 лв.

ОУ „Никола Обретенов“+14 926 лв.

§1098 „ Други разходи, некласифицирани в др. параграфи и подпараграфи“ -14 926 лв.

Община Русе -14 926 лв.

**Всичко за дейност: 0лв.**

**Всичко за функция: 0лв.**

**Всичко разходи по бюджета: 0лв.**

**Точка 15**

**К.л. № 1029 Промяна на списъка на лицата и длъжностите, имащи право на транспортни разходи, съгласно чл. 35 ал.1 т.1и т.2 от ПМС №31/17.03.2022г. от Бюджет 2022 година, утвърден с Решение на Общински съвет № 898, прието с Протокол №33/26.04.2022г.- Приложение № 18**

**Г-н Иво Пазарджиев:** Заповядайте, госпожо Пенева.

**Г-жа Емилия Пенева:** Поддържаме предложението, така както е входирано.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 1084**

На основание чл. 21, ал. 2, във връзка с чл. 21, ал. 1, т. 6 от ЗМСМА, чл.35, ал.1, т. 2 от Постановление №31 от 17.03.2022 година за изпълнението на държавния бюджет на Република България за 2022г., Общински съвет – Русе реши:

Утвърждава промяна на Приложение №18 Списък на лицата и длъжностите, имащи право на транспортни разходи утвърдено с Решение на Общински съвет № 898, прието с Протокол №33/26.04.2022г., както следва:

Чл. 35, ал.1, т.1 За пътувания в границите на населеното място, когато това произтича от характера на трудовата им дейност

ФС „Детски ясли, ДМК и МОО“

Добавя се:

1. Росица Николова Христова – здравен медиатор – билети

2. Таня Николаева Исмаил – здравен медиатор – билети

3. Кирил Венциславов Ангелов – здравен медиатор – билети

ДГ „Снежанка“ – Русе

Отпада:

3. Велизара Великова Димитрова – касиер - билети

Добавя се:

3. Златинка Емилова Петкова – домакин – билети

Лицата имат право на транспортни разходи въз основа на трудовите задължения и изискванията за длъжността, определени с длъжностната характеристика.

Чл. 35, ал.1, т.2 За пътувания от местоживеене до месторабота и обратно

ДГ „Роза“-с. Ново село

Добавя се:

1. Ралица Милчева Маринова – домакин - билети, новоназначена, местожителство с. Тетово.

**Точка 16**

**К.л. № 1027 Приемане на анализ на потребностите от подкрепа за личностно развитие на децата и учениците на територията на Община Русе**

**Г-н Иво Пазарджиев:** Господин Енчо Енчев ще докладва. Заповядайте.

**Г-н Енчо Енчев:** Благодаря. На доста комисии мина това предложение. Беше прието навсякъде.

**Г-н Иво Пазарджиев:** Моля за тишина в залата, колеги! Ще направим почивка след малко.

**Г-н Енчо Енчев:** То е съгласувано и с колегите от РУО. Благодаря.

**Г-н Иво Пазарджиев:** Благодаря, господин Енчев. Заявки за изказвания? Няма. Режим на гласуване, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 1085**

На основание чл. 21, ал. 1, т. 23, и чл. 17, ал. 1, т. 3 от ЗМСМА и чл. 196, ал. 3 от Закона за предучилищното и училищното образование (ЗПУО), Общински съвет - Русе реши:

1. Приема анализ на потребностите от подкрепата за личностно развитие на децата и учениците на територията на Община Русе.

**АНАЛИЗ НА ПОТРЕБНОСТИТЕ ОТ ПОДКРЕПАТА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ**

**НА ТЕРИТОРИЯТА НА ОБЩИНА РУСЕ**

**Дейности, финансиране, перспективи**

**І. Какво е предвидено Закона за предучилищното и училищното образование (ЗПУО):**

На територията на Община Русе към момента функционират три Центъра за подкрепа за личностно развитие (ЦПЛР) – Център за ученическо, техническо и научно творчество (ЦПЛР-ЦУТНТ – Русе), Ученическа спортна школа (ЦПЛР-УСШ – Русе) и Общежитие за средношколци – Русе (ЦПЛР-ОС – Русе).

В изпълнение на §18, ал. 2 от ЗПУО след приетото Решение №342, прието с Протокол №13/19.09.2016г. на Общински съвет – Русе, кмета на община Русе издаде Заповед №РД-01-3212/26.10.2016 г., с която се определи дейността по чл. 49 на съществуващите към него момент общински обслужващи звена. Същите продължиха да осъществяват дейността си като центрове за подкрепа на личностно развитие.

С решение №422 на Общински съвет - Русе, прието с Протокол №17/19.01.2017 г. се приеха правилници за устройството и дейността на ЦПЛР – ЦУТНТ – Русе и ЦПЛР – УСШ – Русе на територията на община Русе. Устройството и дейността на ученическите общежития по чл. 49, ал. 3 от ЗПУО се уреждат с правилници, издадени от министъра на образованието и науката.

Съгласно измененията в нормативната уредба през 2017 г. към дейността на ЦПЛР – ЦУТНТ – Русе се добави дейност кариерно ориентиране и консултиране, като продължение на дейността и осигуряване на устойчивост на центъра за кариерно ориентиране (ЦКО) – Русе, създаден по процедура BG051PO0001-4.3.02-0001 „Система за кариерно ориентиране в училищното образование“, финансиран по Оперативна програма „Развитие на човешките ресурси“ 2009-2013 и по процедура BG051M2OP001-2.001-0001 „Система за кариерно ориентиране в училищното образование“ по Оперативна програма „Наука и образование за интелигентен растеж“ 2014-2020.

1. **Дейности по Закона за предучилищното и училищното образование:**

**Чл. 49. (1) Центровете за подкрепа за личностно развитие според дейността си са за:**

**1. развитие на интересите, способностите, компетентностите и изявата в областта на науките, технологиите, изкуствата и спорта;**

**2. кариерно ориентиране и консултиране;**

3. превантивна, диагностична, рехабилитационна, корекционна и ресоциализираща работа с деца и ученици;

4. ресурсно подпомагане на деца и ученици със специални образователни потребности;

5. педагогическа и психологическа подкрепа;

6. прилагане на програми за подкрепа и обучение за семействата на децата и учениците с увреждания.

(2) Центрове за подкрепа за личностно развитие са и центровете за специална образователна подкрепа, създадени по реда на този закон, които извършват:

1. диагностична, рехабилитационна, корекционна и терапевтична работа с деца и ученици, за които оценката на регионалния център за подкрепа на процеса на приобщаващото образование е установила, че съобразно образователните им потребности може да се обучават в център за специална образователна подкрепа при условия и по ред, определени в държавния образователен стандарт за приобщаващото образование;

2. педагогическа и психологическа подкрепа;

3. прилагане на програми за подкрепа и обучение за семействата на децата и учениците по т. 1;

4. обучение на деца и ученици по т. 1 в задължителна предучилищна и училищна възраст и професионално обучение за придобиване на първа степен на професионална квалификация и/или за придобиване на квалификация по част от професия.

**(3) Центрове за подкрепа за личностно развитие са и ученическите общежития, чиято дейност не се организира от училища.**

(4) Центрове за подкрепа за личностно развитие са и астрономическите обсерватории и планетариуми.

**(5) Устройството и дейността на астрономическите обсерватории и планетариуми, както и на ученическите общежития по ал. 3 се уреждат с правилници, издадени от министъра на образованието и науката.**

(6) **Центровете за подкрепа за личностно развитие могат да извършват една или няколко от дейностите по ал. 1 и 3**, с изключение на центровете за специална образователна подкрепа, които могат да извършват само дейностите по ал. 2. Центровете за специална образователна подкрепа могат да извършват и дейностите по ал. 3 при необходимост и при наличие на материална база в съответствие с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие и с държавния образователен стандарт за приобщаващото образование.

(7) **Центровете за подкрепа за личностно развитие са общински**, с изключение на центровете за специална образователна подкрепа по ал. 2, които са държавни и общински.

(8) **Устройството и дейността на центровете за подкрепа за личностно развитие се уреждат с правилник, приет от съответния общински съвет.**

(9) Устройството и дейността на центровете за специална образователна подкрепа се уреждат с правилник, издаден от министъра на образованието и науката.

**ІІ. Картината към момента началото на учебната 2022-2023 г.**

|  |  |  |  |  |  |
| --- | --- | --- | --- | --- | --- |
| **ЦПЛР** | **Направление/Дейност** | **Персонал брой** | | **Ученици брой** | **Групи брой** |
| **педагогически** | **непедагогически** |
| **Център за ученическо техническо и научно творчество**  **База: Общинска собственост** | **Направления:**   * Математика; * Информатика; * Информационни технологии; * Английски език; * Начално техническо творчество; * Изобразително изкуство; * Приложни изкуства; * Машинно конструиране с „Лего“; * 3Dмоделиране; * Български език; * Роботика; * Гражданско образование.   *Забележка:* За качествената подготовка на учениците се привличат и специалисти от ВУЗ и гимназии, като лектори (нещатен персонал). В подготовката на учениците са привлечени 20-30 нещатни ръководители на форми. От тях 3 са преподаватели от РУ „Ангел Кънчев” | 8 | 3 | 1200 | 95 постоянни, 8 временни през учебната година и 25 временни през ваканционните дни |
| **Кариерно ориентиране и консултиране:** обучения по Програма за кариерно ориентиране, групови дискусии по теми от 30 филма за кариерно ориентиране в училищното образование, тренинги, форуми, състезания, решаване на въпросници и работа с интерактивни упражнения. | 5 кариерни консултанти | | 1102 | 53 групови обучения; индивидуални консултации за кариерно ориентиране по заявка |
| **Общежитие за средношколци** | **Дейности:**  1.1Административно-управленска дейност:  1.1.1 Съпоставка с конкурентни ЦПЛР, залагане на дейности, гарантиращи привлекателност и мотивирано присъствие;  - осигуряване с правоспособни кадри и необходими материално-технически средства;  1.1.2 Сформиране на педагогически екип мотивирани и квалифицирани възпитатели, обединени от общата цел за издигане рейтинга на ЦПЛР – Общежитие за средношколци;  1.1.3 Установяване взаимоотношения на диалог и партньорство в колектива, насочени към ефективна УВР и благоприятен психоклимат за ползотворна дейност;  - установяване практика на взаимопомощ и партньорство, чрез планиране на дейности на МО, комисии и др.;  - планиране, честване на празници и мотивиране участието в тях;  - създаване на нулева поносимост към недостатъчната дисциплинираност на учениците и лоши прояви;  - урегулиране на дисбаланс в пълняемостта на групите;  1.1.4 Работа на ръководството и педагогическата колегия в посока на :  - подобряване на събираемостта на средствата от месечните такси;  - участие на ЦПЛР – Общежитие за средношколци в програми и проекти за финансиране;  - неизявено желание за дарения от страна на родители с възможности;  - създаване на лоби в местния парламент – Общински съвет;  - повишаване на инициативността от страна на родителите за участие в живота на ЦПЛР – Общежитие за средношколци;  - мотивиране заинтересоваността на навременна обратна връзка от страна на родителите;  1.1.5 Разработване на критерии и атестационни карти за оценка труда на педагогическия и непедагогическия персонал в рамките на ЦПЛР – Общежитие за средношколци и толериране стремежа към реализация на образователно-възпитателни дейности.  1.2 Образователно-възпитателна и социална дейност:  1.2.1 Прилагане на иновационни технологии от възпитателите:  - разчупване рамките с нови методи и форми;  - прилагане на интерактивно обучение, иновации;  1.2.2 Обособяване на ЦПЛР – Общежитие за средношколци като център на социални и културни изяви, разширяване връзките с обществената среда за популяризиране и фиксиране ролята му за гражданското възпитание на учениците за подкрепа и развитие на личностите им:  - внедряване допълнителни форми на работа с учениците – планирано, по график, съгласувано с интересите на учениците и техните родители;  - планиране разширяването на връзките с културните институции в града.  1.3 Квалификационна дейност:  1.3.1 Планиране вътрешноквалификационна дейност, осигуряваща необходимата педагогическа и методическа култура и подготовка на педагозите;  1.3.2 Самоквалификация по приоритети от педагогическата колегия за повишаване на конкурентоспособността и професионалното самочувствие;  1.3.3  Планиране на семинари за повишаване квалификацията на възпитателите за обогатяване формите на вътрешна и външна квалификация;  1.3.4 Активно участие във формите на квалификация, организирани от РУО;  1.3.5 Включване в Годишен план за повишаване на квалификацията, финансиран със средства от бюджета на общежитието.  1.4 Социално битова и финансова дейност:  1.4.1 Модернизиране на материално-техническата база с цел изграждане привлекателен облик на ЦПЛР – Общежитие за средношколци и пълноценен УВП:  - обособяване с нужните дидактически пособия;  - снабдяване с компютри за занятия в извънкласни форми;  - осъвременяване и поддържане много добър облик на сградата.  1.4.2 Планиране разходването на средствата за ремонт по приоритети | 6 | 4,5 | 61 | 3 постоянни групи на възрастов принцип |
| **Ученическа спортна школа** | **Спортни направления, разпределени в 16 школи:**   * Волейбол; * Хандбал; * Спортно ориентиране; * Карате; * Лека атлетика; * Тенис на маса; * Вдигане на тежести; * Спортна стрелба; * Борба; * Джудо; * Бокс; * Акробатика; * Ушу; * Плуване; * Бадминтон; * Футбол..   *Забележка:* ръководителите на школи изпълняват задължителна преподавателска норма 700 часа, от които 72 ч. индивидуална работа | 19 | 2 | 948 | Децата са записани в една или няколко организационно-педагогически форми, разпределени в групи по равнища на подготовка. През ваканциите се формират временно действащи групи за работа с деца и ученици |

**ІІІ. Финансиране**

|  |  |  |  |  |
| --- | --- | --- | --- | --- |
| **РАЗПОРЕДИТЕЛИ** | **УТВЪРДЕН БЮДЖЕТ** | | | **Първоначален бюджет 2022 година** |
| **2019 година** | **2020 година** | **2021 година** |
| **ЦПЛР – ЦУТНТ** | 377 360 | 439 690 | 494 294 | 533 470 |
| **ЦПЛР – ОС** | 288 437 | 326 726 | 339 729 | 258 669 |
| **ЦПЛР – УСШ** | 315 760 | 368 850 | 419 370 | 446 656 |

**Обобщение:**

1. Изводи от анализа:
   1. Община Русе има изградена и добре функционираща мрежа от звена за подкрепа на личностното развитие на децата и учениците;
   2. Създадени са условия за модернизация, с цел постигане от учениците на знания и умения, актуално изпреварващи времето си, формиране на ценностни нагласи, развиващи способността на ученика да се адаптира към околния свят;
   3. Осъществен е гъвкав преход от заниманията в училище, към работа в извънучилищни форми;
   4. **ЦПЛР – ОС - Русе** е единствено на територията на Община Русе общежитие, чиято дейност не се организира от училища по смисъла на чл. 49 от ЗПУО. Общежитието координира образователно-възпитателния процес с учебната дейност и планове в средните училища и професионалните и профилираните гимназии, с цел с цел пълноценна образователно-възпитателна работа на учениците, проучва индивидуалните им потребности и удовлетворява интересите им съобразно учебните планове и свободното им време извън училище.

Общежитието повишава качеството на учебно-възпитателната работа, развива гражданското образование и възпитание, като система от дейности, насочени към мотивиране на учениците, създаване на модели на поведение и подготовка за активни и ангажирани личности. Работи индивидуално с напреднали и изоставащи ученици, защитава личностното достойнство на ученика и обогатява творческата дейност на възпитатели и ученици чрез прилагане на иновативни методи в във възпитанието и обучението на подрастващите. Утвърждава ролята на общообразователната подготовка, като основа върху която се изгражда широка обща култура, придобиват се интелектуални умения и социални компетенции, необходими на младите хора за активен живот в динамично променящото се общество. Утвърждава работата на Клубовете по интереси, с цел развитие на социалното, нравственото, естетическото и физическо развитие на учениците. Подкрепяне на индивидуалността на ученика и самостоятелното изграждане на образовани и дееспособни личности.

* 1. **ЦПЛР-ЦУТНТ - Русе** удовлетворява индивидуалните потребности и интереси на децата и учениците в областта на хуманитарните, обществените, природо-математическите и приложно-техническите дисциплини и провокира желанието за личностна изява. Центърът осмисля свободното време на учениците чрез стимулиране и развитие на познавателните интереси и творческите способности на децата.

ЦПЛР-ЦУТНТ - Русе изготвя оптимален вариант на учебен план, съобразен с потребностите на учениците, непрекъснато актуализира формите на обучение и тяхното съдържание, съобразно обществените промени. Центъра създава условия за модернизация, с цел постигане от учениците на знания и умения, актуално изпреварващи времето си. Формира ценностни нагласи, развиващи способността на ученика да се адаптира към околния свят. Работи индивидуално с даровити деца, осигурява относително постоянен брой ученици, участвали в предходни години във форми към Центъра, което е показател за качеството на учебно-възпитателния процес.

По инициатива на ЦПЛР-ЦУТНТ - Русе се организират и провеждат традиционни състезания за ученици от І до VІІІ клас:

* Коледно състезание по информатика – Целта на състезанието е да покажат творчество и умение за работа с компютър като използват приложен и графичен софтуер;
* Великденско състезание по информационни технологии – Целта на състезанието е да покажат творчество и умение за работа с компютър като използват приложен и графичен софтуер.
* състезание „Знам и мога“ – Предоставя възможност за творческа изява на учениците от начален етап със задълбочени знания и практически умения в областта на математиката и изобразителното изкуство. Дава възможност на училищата от гр. Русе и региона да сравнят постиженията си в обучението на учениците от начален етап.
* Организиране Първи и Втори кръг на Национално състезание по информационни технологии за ученици 1-4 клас „IT Знайко“;
* Провеждане на общински кръг на олимпиадата по информатика.

ЦПЛР-ЦУТНТ - Русе организира и провежда ваканционни занимания, които осмислят свободното време на децата, провокират тяхната креативност и допринасят за развитието им в различни области на познанието: компютърни игри; техническо конструиране с „ЛЕГО“ – изработване на атрактивни модели с механично и дистанционно управление, придружени със звукови и светлинни ефекти; литературен клуб и филмотека, изобразително и приложно изкуство – акварелни техники, квилинг техника, рисуване върху стъкло, обемни фигури от глина, обемни фигури от восък, колажи; посещения на забележителности и музейни експозиции в гр. Русе.

Възпитаниците на ЦПЛР-ЦУТНТ - Русе са получили редица призови отличия от Национални и международни олимпиади, състезания и турнири.

С дейностите по кариерно ориентиране в ЦПЛР-ЦУТНТ - Русе от участниците се придобиват разширени познания за различни професии, техните характеристики и изискванията за овладяването, изгражда се представа за собствените силни страни, интереси и предпочитания. Придобиват се умения за формулиране на адекватни и устойчиви кариерни цели; умения за себереализация на пазара на труда, усъвършенствани умения за планиране и управление на кариерата Формулират се ясни ценности, лични приоритети и визия за развитие (краткосрочни и дългосрочни цели). Създава се кариерен план за лично и професионално бъдеще. Развива се способност за прилагане на различни ефективни стратегии за търсене на работа – вкл. създаване на контакти, използване на онлайн пространството за личен маркетинг, умения за самопрезентаци

Всички форми и подбираните теми, методики и ресурси на работа на кариерните консултанти са съобразени и в съответствие с Програмата за кариерно ориентиране на учениците в училищното образование, разработени от експерти на МОН, прилагане на иновативни методи и добри практики в областта на кариерното ориентиране.

* 1. **ЦПЛР-УСШ – Русе:** При осъществяването на учебно-възпитателния процес се стимулира творческия подход , екипната работа, прилагането на интерактивни методи и съвременни информационни технологии. Програмите по различните дисциплини са отворени, мобилни и вариативни и са съобразени с аудиторията, за която са предназначени, а организационните форми на работа отговарят на спецификата на конкретната дейност и предпочитанията на участниците.

Участието на децата в различните форми на дейност, спомага за творческото им развитие и формиране на полезни умения и компетенции за успешна личностна реализация. ЦПЛР-УСШ – Русе все повече се превръща в социално сигурна среда за общуване на децата и място за алтернативната им заетост в борбата срещу негативите на обществото ни, които все по-драстично нарастват: агресивност, насилие, наркомания, проституция, алкохолизъм.

Наред със задължителния учебно-възпитателен процес, обвързан със задължителната преподавателска норма на учителите и учебните програми, ЦПЛР-УСШ – Русе е домакин на редица спортни прояви от националния и общински спортен календар. Наши възпитаница са сред водещите състезатели в училищните и клубни отбори. Изводи:

* Свободният избор на детето и неформалното общуване в групата, прави ЦПЛР-УСШ – Русе привлекателно място за децата и учениците от Русе.
* Работи се с деца от различни училища, на различна възраст, но с общи интереси, което ги кара да се възприемат като една общност. Участията в различните спортни прояви дават възможност децата да живеят заедно, да проявяват своя характер и същевременно да го променят, ако той не се възприема от групата.
* Голяма роля за ефективността на работата в ЦПЛР-УСШ – Русе и реализацията на възпитателните възможности има личността и свободата на учителя. Учителите сами разработват програмите си за осъществяване на учебно-възпитателния процес в школите. Прилагат нови подходи и методи, които ги правят партньори на учениците, а не безспорни авторитети.
* Работи се за професионалното ориентиране на учениците и много от тях продължават образованието си в университети със сходни на школите специалности. Уважението към различието, социалното сближаване, активното гражданско участие и междукултурния диалог са в основата на възпитателния процес.
* Участието на директора и учителите в общински и национални форуми по проблемите на образованието, извънкласната работа и свободното време на децата с доклади, мнения и предложения допринасят за утвърждаването на тези центрове, като най доброто училище за личностното развитие на ученика в свободното му време и търсене на мястото им в образователната система

1. Финансиране – Община Русе прилага политиката на обезпечаване на дейностите за подкрепа на личностното развитие чрез дофинансиране и общински образователни и младежки програми, програми за спорт, провеждане на Ученически игри, превенции, здраве и социални дейности;
2. Планиране – Оптимизирането на дейностите за подкрепа на личностното развитие на територията на Община Русе, в съответствие с разпоредбите на Закона, налага координиране между всички образователни институции и органи на управление на централно и местно ниво с цел предотвратяване на двойно финансиране на услуги и дейности.

**Точка 17**

**К.л. № 1026 Предоставянето на топъл обяд по Процедура за директно предоставяне на безвъзмездна финансова помощ BG05SFPR003-1.001 – „Топъл обяд“ по Програма за храни и основно материално подпомагане 2021-2027, като местна дейност по смисъла на Закона за публичните финанси и кандидатстване на Община Русе по Процедурата**

**Г-н Иво Пазарджиев:** Заповядайте.

**Г-н Енчо Енчев:** Да, благодаря. На 19.09.2022г. е обявена процедура за директно предоставяне на безвъзмездна финансова помощ „Топъл обяд“ по Програма за храни и основно материално подпомагане, чрез предоставяне на топъл обяд на 250 лица. Цели се да се осигури здравословна, разнообразна и питателна топла храна за обяд на хората, които не са в състояние или с помощта на свои близки да си осигурят такава. Подробно са разписани целите, задачите, приготвянето на храната, определяне на целевите групи. Може би трябва да кажа, че от тук насетне срока ще се увеличи след евентуалното приемане до 30.09.2025 година. Това е нещо важно, основно за възрастните хора от нашия град, които обгрижваме и които са 250 човека. Благодаря.

**Г-н Иво Пазарджиев:** Благодаря, господин Заместник-кмет. Заявки за изказвания? Няма. Режим на гласуване, моля.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 1086**

На основание чл. 21, ал. 2, във връзка с ал.1, т. 23, чл. 17, т. 7 от Закона за местното самоуправление и местната администрация, Общински съвет - Русе реши:

1. Община Русе да реализира предоставянето на топъл обяд по Процедура за директно предоставяне на безвъзмездна финансова помощ BG05SFPR003-1.001 – „Топъл обяд“ по Програма за храни и основно материално подпомагане 2021-2027, като местна дейност по смисъла на Закона за публичните финанси.

2. Община Русе дакандидатства по Процедура за директно предоставяне на безвъзмездна финансова помощ BG05SFPR003-1.001 – „Топъл обяд“ по Програма за храни и основно материално подпомагане 2021-2027.

**Г-н Иво Пазарджиев:** Господин Пламен Цветков за процедурно предложение.

**Г-н Пламен Цветков:** Уважаеми господин Председател, господин Кмет, колеги. Изминало е по-малко от час от същинската ни работа. Знаете, че първия час премина в дискусия относно водния проект и по този повод предлагам почивката да я отложим. Всички могат да погледнат дневния ред, да видят какви са точките, които останаха от предната сесия. Смятам, че е резонно моето предложение. Благодаря.

**Г-н Иво Пазарджиев:** Да я отложим за по-късно или? Да работим без почивка. Това ли е предложението Ви? Добре. Гласуваме процедурното предложение без почивка да се работи. Моля за тишина в залата, колеги. Гласуваме процедурното предложение на господин Цветков.

**КВОРУМ – 39. С 21 гласа „за”, 13 „против” и 5 „въздържали се” се прие процедурното предложение.**

**Г-н Иво Пазарджиев:** Продължаваме по дневния ред.

**Точка 18**

**Даване на съгласие за кандидатстване пред Фонд „Социална закрила“ с проект Целева програма „Патронажна мобилност за доставка на топъл обяд“**

**Г-н Иво Пазарджиев:** Заповядайте, господин Заместник-кмет.

**Г-н Енчо Енчев:** Благодаря. Изключително важна е и тази точка, за което моля за внимание. На сайта на Министерството на труда и социалната политика, Фонд „Социална закрила“, е публикувана покана към общините за кандидатстване по Целева програма „Патронажна мобилност за доставка на топъл обяд“. Целта на програмата е да се подпомогне социалната дейност на общините чрез закупуване на нов неупотребяван лекотоварен автомобил за разнос на храна до потребителите на услугата. Финансирането на програмата е в размер на 39 600 лева, като 10% от сумата в размер на 3 600 лева ще е съфинансирането от Община Русе, каквото е изискването при подаване на документите за кандидатстване. Моля ви за подкрепа на Проекта за решение. Благодаря.

**Г-н Иво Пазарджиев:** Благодаря на господин Енчев. Заявки за изказвания? Деян Недков. Заповядайте. По погрешка е натиснал. Няма заявки за изказвания. Режим на гласуване по точката, моля. Господин Недков явно иска експедитивно да работим.

**КВОРУМ – 34. С 34 гласа „за”, 0 „против” и 0 „въздържали се” се прие**

**РЕШЕНИЕ № 1087**

На основание чл. 21, ал. 2, във връзка с ал.1, т. 23 и чл. 17, т. 7 от Закона за местното самоуправление и местната администрация, Общински съвет – Русе реши:

1. Дава съгласие Община Русе да кандидатства с проектно предложение Целева програма „Патронажна мобилност за доставка на топъл обяд“ пред Фонд „Социална закрила” към Министерство на труда и социалната политика.

2. Дава съгласие Община Русе да осигури финансови средства за съфинансиране в размер на не по-малко от 10 % от общия бюджет на проекта.

3. Дава съгласие Община Русе да заплати цялата сума при доставката на автомобила.

4. Възлага на Кмета да подготви и внесе проектно предложение, окомплектовано с изискуемите документи съгласно правилата на Фонд „Социална закрила”.

**Точка 19**

**К.л. № 971 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатор 63427.10.1839 находящ се в местност „Арнаут дере“, землището на гр. Русе, община Русе**

**Г-н Иво Пазарджиев:** Главният архитект, Арх. Ениманев. Заповядайте.

**Арх. Иван Ениманев:** Уважаеми господин Председател, уважаеми общински съветници. Първо искам да отбележа, колко съм радостен, че ще успея или надявам се да успея да ви предоставя на вашето внимание инвестиционните намерения на гражданите, в случая подробните устройствени планове. Тази моя радост е породена от случващите се действия на миналата сесия, след които аз трябваше да давам обяснение на гражданите при условие, че компетентния орган е Общински съвет. В тази връзка само искам да помоля господин Председателя, ако е възможно, понеже не познавам методиката на съставяне на дневния ред, за следващата сесия подробните устройствени планове, ако не може да са в началото, поне да са едни от първите. Ако е възможно.

**Г-н Иво Пазарджиев:** Има възприета традиция, кое как да се подрежда.

**Арх. Иван Ениманев:** Затова сега се връщам към ПУП-овете. Благодаря за вниманието. Съгласно общия устройствен план, поземлен имот с идентификатор 63427.10.1839 попада извън строителните граници на град Русе в устройствена зона смесена, многофункционална, разновидност 2. Предвидено е с ПУП да се определи зона смесена, многофункционална, като се спазят изискванията съгласно правила и нормативи за прилагане на общия устройствен план. Със скицата-предложение се предвиждат ограничителни линии на застрояване, отстоящи на по 3 метра от имотните граници, съгласно чл.35, ал.2 от ЗУТ. Благодаря за вниманието.

**Г-н Иво Пазарджиев:** Благодаря Арх. Ениманев. Заявки за изказвания няма. Режим на гласуване, моля.

**КВОРУМ – 33. С 33 гласа „за”, 0 „против” и 0 „въздържали се” се прие**

**РЕШЕНИЕ № 1088**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 5 и чл. 124б, ал. 1 от ЗУТ, във връзка с чл.125, ал.1 от ЗУТ и чл.110, ал.1, т.3 от ЗУТ и искане с вх. №УТ-27-64 от 17.06.2022 г. от Мария Стефкова Иванова, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.10.1839 находящ се в местност „Арнаут дере“, землището на гр. Русе, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя зона „Смесена многофункционална зона- разновидност 2“ (Смф2), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвиждат нови граници на застрояване.
2. Разрешава изработването на ПУП – ПЗ на ПИ с идентификатор 63427.10.1839 находящ се в местност „Арнаут дере“, землището на гр. Русе, в съответствие с одобреното в т. 1 задание.
3. Решението да се разгласи с обявление по реда на чл. 124б, ал. 2 от ЗУТ.

**Г-н Иво Пазарджиев:** Колеги, моля за тишина в залата!

**Точка 20**

**К.л. № 972 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – външно ел. захранване и външна водопроводна връзка до ПИ 65348.66.7 в м. „Люцерните“, землище на с. Сандрово**

**Г-н Иво Пазарджиев:** Заповядайте.

**Арх. Иван Ениманев:** Постъпило е искане от „Агриком 83“ ЕООД за одобряване на задание, разрешаване изработване на ПУП – Парцеларен план за техническа инфраструктура извън урбанизираната територия – външно ел. захранване и външна водопроводна връзка в м. „Люцерните“. Двете захранвания са представени по две трасета, по два варианта. Предложени са да се приеме първия вариант като по целесъобразност. Благодаря за вниманието.

**Г-н Иво Пазарджиев:** Благодаря Ви, Арх. Ениманев. Заявки за изказвания няма. Режим на гласуване, моля.

**КВОРУМ – 34. С 34 гласа „за”, 0 „против” и 0 „въздържали се” се прие**

**РЕШЕНИЕ № 1089**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и искане с вх. №УТ-16-38/22.06.2022 г. от „Агриком 83“ ЕООД чрез Георги Валентинов Стефанов, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия - външно ел. захранване и външна водопроводна връзка до ПИ 65348.66.7 в м. „Люцерните“, землище на с. Сандрово по първи вариант на трасетата през имоти с идентификатори: ПИ 65348.68.65 и 65348.62.60 с НТП „За селскостопански, горски, ведомствен път“ и ПИ 65348.68.173 с НТП „За местен път“ – общинска публична собственост.
2. Дава предварително съгласие за утвърждаване на трасе на довеждащата инфраструктура за срок от една година.

**Точка 21**

**К.л. № 973 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 80460.285.470, находящ се в местност „Баламата“, с. Червена вода, община Русе, област Русе**

**Г-н Иво Пазарджиев:** Заповядайте.

**Арх. Иван Ениманев:** Благодаря. Съгласно общия устройствен план, поземления имот попада извън строителните граници на гр. Русе в предимно производствена зона. Предвидено е със застроителния план да се определи предимно производствена зона, като се спазват параметрите, съгласно чл.25, ал.3 от Наредба №7. Със скицата-предложение се предвиждат ограничителни линии на застрояване отстояващи на по 3 метра от имотните граници. В имота има съществуващи граници, които са сгради, които се запазват като елемент на плана. Благодаря ви.

**Г-н Иво Пазарджиев:** Благодаря. Заявки за изказвания няма. Режим на гласуване, моля.

**КВОРУМ – 30. С 30 гласа „за”, 0 „против” и 0 „въздържали се” се прие**

**РЕШЕНИЕ № 1090**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх. № УТ-27-76/12.07.2022г. от „Нетсолар“ ЕООД, предстравлявано от Свилен Руменов Максимов, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 80460.285.470 по КККР на гр. Русе, в местност „Баламата“, в землището на с. Червена вода, община Русе, област Русе, като се изпълнят изискванията на чл.108, ал.2 от ЗУТ. С проекта ПУП – ПЗ се определя предимно производствена зона – „Зона (Пп)“, съгласно предвижданията на ОУПО – Русе, като се спазят изискванията за параметри на устройствените нормативи за зоната.
2. Разрешава изработване на ПУП – ПЗ на ПИ с идентификатор 80460.285.470 по КККР на гр. Русе, в местност „Баламата“, с. Червена вода, община Русе, област Русе, в съответствие с одобрено задание в т.1.

ПУП да се изготви в обем и съдържание съгласно изискванията на Наредба №8 на МРРБ за обема и съдържанието на устройствените планове.

Решението подлежи на разгласяване по реда на чл. 124б, ал. 2 от ЗУТ.

**Точка 22**

**К.л. № 974 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – външно ел. захранване и външна водопроводна връзка до ПИ 72357.706.42 в м. „Черкезките ясаци“, землище на с. Тетово**

**Г-н Иво Пазарджиев:** Заповядайте.

**Арх. Иван Ениманев:** Благодаря. Постъпило е искане от „ПМ Инвестгруп“ ООД за одобряване на парцеларен план за техническа инфраструктура извън урбанизирана територия, външно ел. захранване и външна водопроводна връзка. За двете захранвания са предложени по два варианта. Възложителят предлага да се одобрят първите два варианта, като по-целесъобразно. И към това искане е входирано и още едно като допълнение, предложението на това разрешение, като допълва т.2 от диспозитива на предложеното решение, като същата да се чете така: „Дава предварително съгласие за утвърждаване на трасе на довеждащата инфраструктура и за изграждане на пътна връзка за срок от 1 година и за учредяване право на прокарване през поземлен имот 72357.707.589 с НТП „пасище“. Допълваме диспозитива на предложеното решение с нова точка със следния текст: „Дава предварително съгласие за смяна на предназначението на участък с площ 320 кв.м. от същия поземлен имот с НТП за „селскостопански горски ведомствен път публична общинска собственост“ за изграждане на пътна връзка за осъществяване на транспортен достъп до поземлен имот 706.42 в м. „Черкезките ясаци“. Допълваме правните основания на предложението за решение с нормата на чл.21, ал.3 от Закона за опазване на земеделските земи. Благодаря.

**Г-н Иво Пазарджиев:** Благодаря Ви, господин Ениманев. Заявки за изказвания няма. Режим на гласуване, моля.

**КВОРУМ – 34. С 34 гласа „за”, 0 „против” и 0 „въздържали се” се прие**

**РЕШЕНИЕ № 1091**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал.3 и 5 от ЗОЗЗ, чл. 30, ал. 3 от ППЗОЗЗ и искане с вх. №УТ-16-40/05.07.2022 г. от „ПМ Инвест груп“ ООД чрез Милен Георгиев Русев, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия - външно ел. захранване и външна водопроводна връзка до ПИ 72357.706.42 в м. „Черкезките ясаци“, землище на с. Тетово през следните имоти: 72357.707.589 с НТП „Пасище“ и ПИ 72357.707.590 с НТП „За селскостопански, ведомствен, горски път“ и двата – общинска публична собственост по първи вариант на трасетата.
2. Дава предварително съгласие за утвърждаване на трасе на довеждащата инфраструктура и за изграждане на пътна връзка за срок от една година и за учредяване право на прокарване през 72357.707.589 с НТП „Пасище“.

3. Дава предварително съгласие за смяна предназначението на учасrьк с площ 320.00 кв.м. от ПИ 72357.707.590 – с НТП „За селскостопански, горски, ведомствен път“, публична общинска собственост по КККР за землището на с. Тетово, за изграждане на „пътна връзка“ за осъществяване на транспортен достъп до ПИ 72357.706.42 в местн. „Черкезките ясаци“, собственост на възложителя „ПМ ИНВЕСТ ГРУП“ ООД.“

**Точка 23**

**К.л. № 975 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатор 63427.150.322 по КККР на гр. Русе, находящ се в местност „Караманлийка“, землището на гр. Русе, община Русе**

**Г-н Иво Пазарджиев:** Заповядайте.

**Арх. Иван Ениманев:** Благодаря. Съгласно общия устройствен план, поземления имот попада извън границите на гр. Русе в зона за рекреационни дейности, вилна зона. Предвидено е със застроителния план да се определи вилна зона, като се спазят изискванията за параметри съгласно чл.29 от Наредба №7. Със скицата-предложение се предвиждат ограничителните линии на застрояване, отстоящи на по 4 метра от вътрешните имотните граници, на 2 метра от северната граница и на 3 метра от западната граница. В поземления имот има съществуваща постройка, която не се запазва като елемент на плана. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 1092**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 5 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с №УТ-27-77 от 15.07.2022 г. от Теодор Мариов Костов, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.150.322 по КККР на гр. Русе, находящ се в местност „Караманлийка“, землището на гр. Русе, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя зона за рекреационни дейности - „Вилна зона“ (Ов), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвиждат нови граници на застрояване в имота, като съществуващата постройка не се запазва като елемент на плана.
2. Разрешава изработването на ПУП – ПЗ на ПИ с идентификатор 63427.150.322 по КККР на гр. Русе, находящ се в местност „Караманлийка“, землището на гр. Русе, община Русе, в съответствие с одобреното в т. 1 задание.
3. Решението да се разгласи с обявление по реда на чл. 124б, ал. 2 от ЗУТ.

**Точка 24**

**К.л. № 976 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатор 63427.149.548 по КККР на гр. Русе, находящ се в местност „Касева чешма“, землището на гр. Русе, община Русе**

**Арх. Иван Ениманев:** Благодаря. Съгласно общия устройствен план, поземления имот попада извън строителните границите в зона за рекреационни дейности, вилна зона. Предвидено е със застроителния план да се определи такава, като се спазват изискванията на чл.29 от Наредба №7. Със скицата-предложение се предвиждат ограничителните линии на застрояване отстоящи на по 4 метра от външната и страничните имотни граници, на 6 метра от дъното на имота. В поземления имот няма сгради и няма … на плана. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 38. С 38 гласа „за”, 0 „против” и 0 „въздържали се” се прие**

**РЕШЕНИЕ № 1093**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 5 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал.1, т. 3 от ЗУТ и искане с №УТ-27-75 от 08.07.2022 г. от Мартина Андреева Лазарова, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.149.548 по КККР на гр. Русе, находящ се в местност „Касева чешма“, землището на гр. Русе, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя зона за рекреационни дейности - „Вилна зона“ (Ов), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвиждат нови граници на застрояване в имота.
2. Разрешава изработването на ПУП – ПЗ на ПИ с идентификатор 63427.149.548 по КККР на гр. Русе, находящ се в местност „Касева чешма“, землището на гр. Русе, община Русе, в съответствие с одобреното в т. 1 задание.
3. Решението да се разгласи с обявление по реда на чл. 124б, ал. 2 от ЗУТ.

**Точка 25**

**К.л. № 977 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.149.885, находящ се в местност „Касева чешма“, землище на гр. Русе, Община Русе**

**Г-н Иво Пазарджиев:** Заповядайте.

**Арх. Иван Ениманев:** Благодаря. Съгласно общия устройствен план, имота попада извън строителните границите на гр. Русе в зона за рекреационни дейности, вилна зона. Предвидено е със застроителния план да се промени предназначението, като се спазят изискванията на чл.29, ал.1 от Наредба №7. Със скицата-предложение се предвиждат ограничителните линии на застрояване отстоящи на по 4 метра от страничните имотни граници, на 6 метра от дъното на имота и на 2 метра от външната имотна граница към местен път с идентификатор 63427.149.368. В имота няма съществуващи постройки. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 1094**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх. №УТ-27-73/05.07.2022г. от Илиян Валентинов Костадинов, представляван от Ивелина Георгиева Николова, с пълномощно рег. №2958, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.149.885 по КККР на гр. Русе, в местност „Касева чешма“, землище на гр. Русе, Община Русе, като се изпълнят изискванията на чл.108, ал.2 от ЗУТ. С проекта ПУП – ПЗ се определи зона рекреационни дейности – „Вилна зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната.
2. Разрешава изработване на ПУП – ПЗ на ПИ с идентификатор 63427.149.885 по КККР на гр. Русе, в местност „Касева чешма“, землище на гр. Русе, Община Русе, в съответствие с одобрено задание в т.1.

ПУП да се изготви в обем и съдържание съгласно изискванията на Наредба №8 на МРРБ за обема и съдържанието на устройствените планове.

Решението подлежи на разгласяване по реда на чл. 124б, ал. 2 от ЗУТ.

**Точка 26**

**К.л. № 978 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.153.2230, находящ се в местност „Караач“, землище на гр. Русе, Община Русе**

**Г-н Иво Пазарджиев:** Заповядайте.

**Арх. Иван Ениманев:** Благодаря. Съгласно общия устройствен план, имота попада извън строителните границите на гр. Русе в зона за рекреационни дейности. Предвидено е със застроителния план да се промени предназначението, като се спазят изискванията на чл.29, ал.1 от Наредба №7. Със скицата-предложение се предвиждат ограничителните линии на застрояване отстоящи на по 4 метра от границите на имота по улица с идентификатор 153.2344, на 4 метра от границата на имот с идентификатор 153.2237, на 3 метра от западната граница на имота по границата с улица с идентификатор 2345. В имота няма съществуващи сгради. Благодаря.

**Г-н Иво Пазарджиев:** Благодаря, господин Ениманев. Заявки за изказвания? Няма. Режим на гласуване, моля.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 1095**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх. №УТ-27-59/10.06.2022г. и Молба с рег. индекс 94М-7703-1#1/13.07.2022г. от Милен Димитров Иванов, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.153.2230 по КККР на гр. Русе, в местност „Караач“, землище на гр. Русе, Община Русе, като се изпълнят изискванията на чл.108, ал.2 от ЗУТ. С проекта ПУП – ПЗ се определи зона рекреационни дейности – „Вилна зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната.
2. Разрешава изработване на ПУП – ПЗ на ПИ с идентификатор 63427.153.2230 по КККР на гр. Русе, в местност „Караач“, землище на гр. Русе, Община Русе, в съответствие с одобрено задание в т.1.

ПУП да се изготви в обем и съдържание съгласно изискванията на Наредба №8 на МРРБ за обема и съдържанието на устройствените планове.

Решението подлежи на разгласяване по реда на чл. 124б, ал. 2 от ЗУТ.

**Точка 27**

**К.л. № 979 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.167.293, находящ се в местност „ДЗС - Птичарника“, землище на гр. Русе, Община Русе**

**Г-н Иво Пазарджиев:** Заповядайте.

**Арх. Иван Ениманев:** Благодаря. Съгласно общия устройствен план, имота попада извън строителните границите в предимно производствена зона. Предвидено е със застроителния план да се промени предназначението, като се спазят изискванията на чл.25 от Наредба №7. Със скицата-предложение се предвиждат ограничителните линии на застрояване отстоящи на по 3 метра от страничните имотни граници и на външните имотни граници, съответно към улица 19 и улица 20. В имота има съществуващи постройки, като елемент на плана остава само сграда с идентификатор 63427.167.77.1. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 1096**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх. №УТ-27-71/01.07.2022г. от Ивайло Генков Дрянков, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.167.293 по КККР на гр. Русе, в местност „ДЗС - Птичарника“, землище на гр. Русе, Община Русе, като се изпълнят изискванията на чл.108, ал.2 от ЗУТ. С проекта ПУП – ПЗ се определи зона предимно производствена (Пп), с отреждане за животновъдна ферма, съгласно предвижданията на ОУПО – Русе, като се спазят изискванията за параметри на устройствените нормативи за зоната.
2. Разрешава изработване на ПУП – ПЗ на ПИ с идентификатор 63427.167.293 по КККР на гр. Русе, в местност „ДЗС - Птичарника“, землище на гр. Русе, Община Русе, в съответствие с одобрено задание в т.1.

ПУП да се изготви в обем и съдържание съгласно изискванията на Наредба №8 на МРРБ за обема и съдържанието на устройствените планове.

Решението подлежи на разгласяване по реда на чл. 124б, ал. 2 от ЗУТ.

**Точка 28**

**К.л. № 980 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.149.535, находящ се в местност „Касева чешма“, землище на гр. Русе, Община Русе**

**Арх. Иван Ениманев:** Благодаря. Съгласно общия устройствен план, поземления имот попада извън строителните граници на гр. Русе в зона „вилна зона“. Предвидено е със застроителния план да се промени предназначението, като се спазят изискванията на параметри съгласно чл.29, ал.1 от Наредба №7. Със скицата-предложение се предвиждат ограничителните линии на застрояване на отстояние от по 4 метра от страничните имотни граници, 6 метра от дъното на имота и на външната имотна граница към местен път с идентификатор 149.514. Като елемент на плана се запазва сграда с идентификатор 149.535.1, за която има акт за узаконяване. Благодаря за вниманието.

**Г-н Иво Пазарджиев:** Благодаря, Арх. Ениманев. Заявки за изказвания? Няма. Режим на гласуване.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 1097**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх. №УТ-27-65/20.06.2022г. и Молба с рег. индекс 94Б-4252-1#1/15.07.2022г. от Бюрхан Зияев Халилов, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.149.535 по КККР на гр. Русе, в местност „Касева чешма“, землище на гр. Русе, Община Русе, като се изпълнят изискванията на чл.108, ал.2 от ЗУТ. С проекта ПУП – ПЗ се определи зона рекреационни дейности – „Вилна зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната.
2. Разрешава изработване на ПУП – ПЗ на ПИ с идентификатор 63427.149.535 по КККР на гр. Русе, в местност „Касева чешма“, землище на гр. Русе, Община Русе, в съответствие с одобрено задание в т.1.

ПУП да се изготви в обем и съдържание съгласно изискванията на Наредба №8 на МРРБ за обема и съдържанието на устройствените планове.

Решението подлежи на разгласяване по реда на чл. 124б, ал. 2 от ЗУТ.

**Точка 29**

**Питания**

**Г-н Иво Пазарджиев:** Продължаваме с питания от общински съветници. Имаме две внесени питания. Първото е от госпожа Биляна Иванова. Заповядайте, госпожо Иванова.

**Г-жа Биляна Иванова:** Благодаря, господин Председател. Уважаеми господин Председател, господин Кмет, колеги. Ще прочета питането си.

Уважаеми господин Милков, бурята от 06.07 тази година нанесе сериозни щети на града ни, като не пропусна и новоизградените на „Алеи Възраждане“ паркоместа. Към мен се обърнаха граждани живеещи в жилищните блокове „Вит“ и „Струмица“ сериозно притеснени от състоянието на паркоместата. При почти всички джобове от блок „Вит“ до края на блок „Струмица“ има пропадане на земна маса, което създава опасност за паркираните там автомобили. По данни на живущи в района, до този момент паркоместата са били редовно използвани, но след пропадането хората търсят други места, където да оставят автомобилите си. Предвид изложеното, моля да получа отговор на следните въпроси:

1. Какъв е срокът на гаранцията по договора за изграждането на паркоместата по протежението на „Алеи Възраждане“?
2. Ангажиран ли е строителят с извършване на ремонт по гаранционна отговорност?
3. В какъв срок ще бъде възстановена настилката на посочените паркоместа?

Благодаря.

**Г-н Иво Пазарджиев:** Благодаря на госпожа Иванова. Господин Димитър Недев ще отговори. Заповядайте.

**Г-н Димитър Недев:** Уважаеми господин Председател, уважаеми общински съветници, госпожо Иванова. В отговор на Вашите въпроси. Какъв е срокът на гаранцията по договора за изграждане на паркоместа по протежението на Алеи Възраждане?

**Г-н Иво Пазарджиев:** Колеги, моля за тишина. Господин Григоров, мога ли да помоля да приключите разговора Ви? Господин Григоров…. Да. Господин Недев, заповядайте.

**Г-н Димитър Недев:** Между Община Русе и „Полистрой – 2001“ ЕООД е сключен Договор №СОО-25/29.08.2019 г. за изпълнение на строителни и монтажни работи за обект: „Обособяване на зони за паркиране успоредно на ул. „Алеи Възраждане“, гр. Русе“. На основание чл. 11, ал. 1 на Договора, Изпълнителят се задължава да отстранява за своя сметка скритите недостатъци и появилите се впоследствие дефекти в периода на гаранционния срок. Гаранционният срок започва да тече от деня на въвеждане на строежа в експлоатация. За строежа е издадено Разрешение за ползване от дата 05.06.2020 г. от Началника на Регионална дирекция за национален строителен контрол – Русе. Съгласно чл. 20, ал. 4, т. 9 от Наредба №2, минималния гаранционен срок е 2 години. Видно от гореизложеното, гаранционния срок е изтекъл.

**Въпрос №2: Ангажиран ли е строителят с извършване на ремонт по гаранционна отговорност?**

Въпреки предоставения отговор по Въпрос №1, Община Русе е била в контакт с Изпълнителя на строежа. Същият е поел ангажименти пред Община Русе да отстрани появилите се дефекти за своя сметка независимо, че е изтекъл срока на гаранционния срок.

**Въпрос №3: В какъв срок ще бъде възстановена настилката на посочените паркоместа?**

Отговора е, че настилката ще бъде възстановена до края на м. септември, но считам предвид продължаващите ремонтни дейности на ВиК проекта. Те не са приключили в района на ул. „Яребична“ и от училище „Братя Миладинови“ в посока на комплекс „Локомотив“, този срок няма да бъде спазен и предполагам това ще стане с приключване на ВиК цикъла.

**Г-н Иво Пазарджиев:** Благодаря на господин Недев. Имате ли уточняващи въпроси или становище? Заповядайте.

**Г-жа Биляна Иванова:** Благодаря, господин Председател. Уважаеми господин Недев, благодаря Ви за отговора и своевременната реакция на Община Русе в този случай, ако и вече гаранционната отговорност да е изтекла. Ще следя случая и се надявам наистина в най-кратки срокове да може да бъде възстановено, защото там сериозно, на места са наистина много сериозни пропаданията и доколкото ми казаха гражданите в района, там всичко е било под вода в резултат от въпросната буря, така че ще проследя. И още веднъж благодаря за бързата реакция.

**Г-н Иво Пазарджиев:** Благодаря. Следващото питане е от общинските съветници от Демократична България. Госпожа Деана Тонева ще го представи. Заповядайте.

**Г-жа Деана Тонева:** Независимо, че вече имаше подобен въпрос, който извънредно беше зададен от госпожа Елеонора Николова и господин Милков отговори на този въпрос, аз бих искала да ви запозная с нашето питане на общински съветници от „Демократична България“, тъй като русенци ни помолиха да питаме кмета.

Уважаеми господин Милков, настоящото питане е във връзка с факта, че Община Русе остана без обещаните от държавата 7,8 млн. лева за ремонт на улици, за които Вие съобщихте на пресконференция състояла се на 01.08.2022 година. Средствата бяха обещани официално от МРРБ по време на редовното правителство, като те трябваше да се използват за цялостно асфалтиране на улици, по които ВиК е възстановила само разкопаната по проект траншея. Моля да отговорите на следните въпроси, които вълнуват всички русенци:

1. Защо в списъка на обекти за линейна, техническа инфраструктура, общинска пътна и улична мрежа и ВиК инфраструктура, съгласно Решение №711/30.09.2022г., качено на сайта на МРРБ, Община Русе липсва. Известна ли Ви е причината за това отпадане на Община Русе от този списък?
2. Вярно ли е следното твърдение на служебния министър Иван Шишков в интервю пред „Медияпул“: „Около 30-на общини няма да получат средства. Това става, защото не са представили необходимите документи. Бях изключително изненадан, че сред тях е Община Русе“.
3. В интервю във в. „Бряг“, Заместник-кмет госпожа Магдалина Илиева, заявява, че в отговор на писмо от МРРБ са декларирали, кои обекти имат разрешение за строеж, като в него не се е изисквало изпращане на събраната строителна документация или копие от решение за строежа.

В интерес на русенските граждани настояваме да предоставите информация във връзка с нашите въпроси и да приложите писмото на МРРБ, за да видим дали това твърдение на госпожа Илиева е вярно.

**Г-н Иво Пазарджиев:** Благодаря, госпожа Тонева. Господин Недев виждам, че ще отговори.

**Г-н Димитър Недев:** Уважаеми господин Председател, уважаема госпожо Тонева. Предполагам сте видели отговора, който ние…(шум от зала). Добре, той е три листа. Не знам дали трябва да го чета или да Ви говоря.

**Г-н Иво Пазарджиев:** Няма как да го види. Процедурата изисква аз да й го връча след като го представи питането си.

**Г-н Димитър Недев:** Да, извинявам се. Аз избързах малко. По-добре да Ви кажа няколко неща, отколкото да Ви чета тази материя. Мисля, че ще е по-добре за всички. Директно на въпросите.

**Въпрос 1: Защо в списъка на обекти за линейна, техническа инфраструктура, общинска пътна и улична мрежа и ВиК инфраструктура, съгласно Решение №711/30.09.2022г., качено на сайта на МРРБ, Община Русе липсва. Известна ли Ви е причината за това отпадане на Община Русе от този списък?**

Аз искам само да ви отворя писмото, което сме получили от НСОРБ. Там на втора страница пише така: „Важно е да знаете, че проектите за улиците ще бъдат одобрени на по-късен етап поради липсата на документация по тях в МРРБ и необходимостта от извършване на корекции в бюджета на МРРБ, прехвърляне на средства от бюджетна програма „Пътна инфраструктура“ към програма „Улична мрежа“. И на третия Ви въпрос. Също в писмото на НСОРБ е записан следния текст: „НСОРБ няма да събира строителна документация от общините. Ако такава не бъде установена при проверките от страна на МРРБ или е непълна съответния обект няма да бъде финансиран“. Писмото, което Община Русе е изпратила на НСОРБ се намира пред мен. То е с необходимите изисквания, които са изисквали и от МРРБ и от НСОРБ. Там изрично е посочено, че не са необходими да се прилагат документи, а да се посочи дали общината разполага с такива разрешения за строеж. Същото писмо на 28.09 е изпратено до МРРБ с описание на всички разрешителни, номера, дати на издаване, валидност, избор на изпълнител и т.н. На 06.10 бях на среща в гр. София по време на конференцията организирана от сп. „Мениджър“. Успях да разговарям и имах среща с министър Шишков. Процеса е отворен, предадох му всички документи, които ние сме изпращали до сдружението и в последствие до министерството. Поисках да извършат допълнителна проверка, след което очакваме да бъдем във връзка отново с МРРБ. Разбрах от него, че въпросите с уличната мрежа и проектите не са приключили, има още средства, така че очакваме да продължим разговорите си с Министерството на тази тема.

**Г-н Иво Пазарджиев:** Благодаря на господин Недев. Госпожо Тонева, имате право на два уточняващи въпроса или на становище по отговора.

**Г-жа Деана Тонева:** Чух един противоречив цитат от писмото, където пишеше, че хем не се изискват документи, пък хем ако не се представят няма да се дадат и парите. Това не можах да разбера как да го тълкувам. И второто, факта, че 233 общини са спазили процедурата и са получили парите, а пък 30 само не са, значи има нещо, което не е както трябва.

**Г-н Иво Пазарджиев:** Господин Недев ще отговори.

**Г-н Димитър Недев:** Може би, ако съм бил и аз неточен. Не са изисквани документите да се представят, които се представят на сдружението на министерството на регионалното сдружение, самите разрешителни, самите проекти. Това не е необходимо. Предоставени са само номерата на разрешителните, валидността им и избрания изпълнител. Това е документацията, която е събирана от сдружението. За останалия въпрос, аз Ви отговорих, че процеса е отворен, не е завършен все още. Улиците, които са в ремонт не са разглеждани. Предстои да бъдат взети решения и по тях.

**Г-н Иво Пазарджиев:** Благодаря на господин Недев. Имате право на становище по отговора.

**Г-жа Деана Тонева:** Крайното Ви изречение, как да го разбирам? Има шанс да получим тези пари впоследствие, така ли? Не е приключен… (Димитър Недев отговаря от място, но не се чува)

**Г-н Иво Пазарджиев:** Моля ви, не влизайте в диалогов режим. Има си процедура. Сега, госпожо Тонева, Вие зададохте въпросите, беше Ви отговорено доколкото отговора…

**Г-н Димитър Недев:** Ако трябва пак да поясня. В самото писмо на НСОРБ пише, че уличната мрежа ще бъде разглеждана на по-късен етап, тъй като средствата от бюджета от програма „Пътища“ трябва да бъдат прехвърлени към програма „Улична мрежа“.

**Г-н Иво Пазарджиев:** Благодаря Ви, господин Недев. Уважаеми колеги, с изчерпване на дневния ред закривам четиридесетото заседание.

**ИЗГОТВИЛ: ПРЕДСЕДАТЕЛ:**

**Йоанна Гочева Иво Пазарджиев**